Minuri/sinhala-corpus-wikipedia huggingface dataset:
මෙහි 1991 මුල් සජීවීකරණ චිත්‍රපටය සඳහා එම ගීතය ගායනා කොට තිබුණේ ඇන්ජෙලා ලැන්ස්බරි ය
2017 මාර්තු 5 දින ඩිස්නි ආයතනය විසින් බියුටි ඇන්ඩ් ද බීස්ට් ගීතයේ ඇරියානා ග්‍රෑන්ඩ් සහ ජෝන් ලෙජන්ඩ්ගේ නව අර්ථකථන ගීතයේ සංගීත වීඩියෝවක් ඩිස්නිහි Freeform රූපවාහිනී ජාලය ඔස්සේ එළිදක්වන ලදී
Vevo වීඩියෝ සත්කාරක සේවාව තුළින් මෙය මිලියන 60කට අධික වාර ගණනක් නරඹා ඇත
මුදාහැරීම
2017 මාර්තු 16 දින ඩිස්නි ආයතනය නිවේදනය කළේ 2017 මාර්තු 17 දින චිත්‍රපටය 3D ආකෘතියෙන් මුදාහරින බවයි. චිත්‍රපටයේ පළමු නිල ඉදිරිපත් කිරීම සිදුවූයේ 2015 අගෝස්තුවේ ඩිස්නිහි තෙදින D23 Expoහි දී ය
බියුටි ඇන්ඩ් ද බීස්ට් ලොව පුරා මුදාහැරීම සිදුවූයේ 2017 පෙබරවාරි 23 එංගලන්තයේ ලන්ඩන්හි ස්පෙන්සර් හවුස්හි දී ය
පසුව චිත්‍රපටයේ මංගල දර්ශනයක් 2017 මාර්තු 2 දින, කැලිෆෝනියාවේ හොලිවුඩ්හි එල් කැප්ටන් තියටර්හි ධී පැවැත්විණි
මෙම උත්සවය යූටියුබ් මගින් විකාශය කරන ලදී
පසින් ගැයුම (Sing Along)
චිත්‍රපටයේ පසින් ගැයුම් ප්‍රභේදයක් 2017 අප්‍රේල් 7 දින දීපව්‍යාප්තව එක්සත් ජනපදයේ වේදිකා 1,000කට අධික සංඛ්‍යාවක මුදාහැරිණි
එක්සත් රාජධානිය තුළ එම ප්‍රභේදය 2017 අප්‍රේල් 21 දින හිමි විය
අලෙවිකරණය
චිත්‍රපටය ලොව පුරා අලෙවිකරණය සඳහා ඩිස්නි සමාගම $ මිලියන 140ක් පමණ වියදම් කොට ඇත
2016 මැයි 22 නිවේදනයකින් පසුව, ඩිස්නි ආයතනය විසින් පසු දින Good Morning America ඔස්සේ චිත්‍රපටයේ පළමු නිල ටීසරය මුදාහරින ලදී
පළමු පැය 24 තුළ දී, ටීසර ට්‍රේලරය මිලියන 91.8ක් වරක් නරඹා තිබිණි
ඉතිහාසයේ මෙම නැරඹුම් වාර ගණනෙහි ඉදිරියෙන්ම රැඳී සිටීමට මෙය සමත් විය
ඩිස්නි ආයතනය විසින් බෙදාහරින ලද Star Wars
The Force Awakens, Captain America
Civil War සහ Avengers
Age of Ultron චිත්‍රපට ද මෙසේ අභිබවා යාමට මෙය සමත් විය
ප්‍රථම නිල ටීසර පෝස්ටරය මුදාහරින ලද්දේ 2016 ජූලි 7 දින ය
2016 නොවැම්බර් 2 දින, Entertainment Weekly පුවත්පත මගින් මෙහි ප්‍රථම නිල රුව සිය සතියේ පුවත්පතේ පිට කවරය සැරසීමට යොදාගත් අතර, නව ඡායාරූප නවයක් ද ඇතුළත් විය
සතියකට පසු, එමා වොට්සන් සහ ඩිස්නි වෙතින් චිත්‍රපටයේ නව පෝස්ටරයක් මුදාහැරිණි
2016 නොවැම්බර් 14 දින, පළමු සිනමාහල් ට්‍රේලරය Good Morning America ඔස්සේ නැවත මුදාහැරිණි
එහි පළමු පැය 24 තුළ, ට්‍රේලරය මිලියන 127.6 වරක් නරඹා තිබිණි
මෙලෙසින් එක් දිනක් ඇතුළත වැඩිම වරක් නැරඹූ ට්‍රේලරයට හිමි වාර්තාව මෙම චිත්‍රපටය තමන් සතු කරගත්තේ Fifty Shades Darker අභිබවා යමිනි
එතැන්සිට, The Fate of the Furious චිත්‍රපටය මගින් මෙම වාර්තාව නැවත බිඳහෙලන ලදී
74වන ගෝල්ඩන් ග්ලෝබ් සම්මාන උළෙලේ දී වොට්සන් ගයන අයුරු සමග රූපවාහිනී දසුනක් ප්‍රදර්ශනය කෙරිණි
Disney released the final trailer on January 30, 2017.

පිළිගැනීම

බොක්ස් ඔෆීස්

, බියුටි ඇන්ඩ් ද බීස්ට් චිත්‍රපටය එක්සත් ජනපදය සහ කැනඩාව තුළ $ මිලියන 463.8ක සමස්ත ආදායමකුත්, වෙනත් රටවල $ මිලියන 588.4කුත් ලෙස ලොව පුරා ප්‍රදර්ශනයෙන් $ බිලියන 1.052ක සමස්ත ආදායමක් ලබාගැනීමට සමත් ව තිබිණි
$ මිලියන 160ක නිෂ්පාදයන අයවැයක් සහිතව නිපදවූ මෙය ලොව මෙතෙක් නිර්මිත වඩාත් වියදම් අධිකම සංගීතමය චිත්‍රපටය වේ
නමුත් $ මිලියන 25ක (2016දී ඩොලර්වලින් $ මිලියන 165) වියදමින් තැනූ Hello, Dolly
(1969) චිත්‍රපටය මීට මඳක් ඉදිරියෙන් වේ
දින දහයක් ඇතුළත, මෙය සර්වකාලීන ඉහළම ආදායම ලබන සජීවී-ක්‍රියාදාම සංගීතමය චිත්‍රපටය බවට පත්වූයේ වසර නවයක් පුරා Mamma Mia
තබා තිබූ වාර්තාව බිඳහෙළමිනි
වර්තමානය වන විට, මෙතෙක් සමස්තයක් ලෙස සැලකූ විට දෙවන දැවැන්තම සංගීතමය චිත්‍රපටය බවට මෙය පත්වූයේ, ඩිස්නි සමාගමේම Frozen (2013) චිත්‍රපටයට පමණක් දෙවැනි වෙමිනි
ලොව පුරා, මෙම චිත්‍රපටය උන්මාදයක් බැව් පෙනීගියේ වෙළඳපොලවල් 56ක එහි දින සතරේ ආරම්භක සති අන්තයේ දී $ මිලියන 357ක ආදායමක් උපයා ගනිමිනි
විචාරකයන් පැවසූයේ කාන්තාවන් අතර මෙම චිත්‍රපටය සුපිරි වීරයකු බවට පත්ව ඇති බවයි. දෙවන ඉහළම මාර්තු ආරම්භක ගෝලීය ආදායම හිමි කරගැනීමට මෙම චිත්‍රපටය සමත්වූයේ Batman v Superman
Dawn of Justice චිත්‍රපටයට පමණක් දෙවැනි වෙමිනි
එසේම එය මෙතෙක් ලොවපුරා දහතුන්වන ඉහළම ආරම්භක ආදායම මෙන්ම ඩිස්නියෙහි සත්වන ඉහළම ආරම්භක ආදායම ලද චිත්‍රපටය ද වේ
මෙයට තිර 1,026ක IMAX දර්හනවලින් ලද $ මිලියන 21 ද ඇතුළත් වූයේ, IMAX PG තේමාවක් සඳහා නව වාර්තාවක් තබමිනි
මෙයට මෙහි මුල් චිත්‍රපටය ජීවිත කාලය පුරාම ලද සමස්ත ආදායම ඉක්මවා යාමට ගත වූයේ මුදාහැර දින හයක් පමණි
බියුටි ඇන්ඩ් ද බීස්ට් යනු IMAX සමාගම් ඉතිහාසයේ 300වන ඩිජිටලීකරණ මුදාහැරීම වේ
මෙම ඉචිහාසයේ ඇරඹුණේ 2002දී Apollo 13 චිත්‍රපටයේ යළි මුදාහැරීමත් සමගයි
මෙහි ශක්තිමත් ගෝලීය ප්‍රවිෂ්ටය හේතුවෙන් ප්‍රථම වරට සමාගමට $ බිලියන 6 ඉක්මවා යාමට හැකි විය
මේ නිසා විශ්වාස කෙරුණේ චිත්‍රපටය ලොව පුරා සිනමාහල් ඉපැයීම් මගින් $ බිලියන 1 ඉක්මවා යනු ඇති බවයි. අප්‍රේල් 12 දින, එය $ බිලියන 1 සීමාව ඉක්මවා යාමට සමත් වූයේ එම ආදායම සීමාව ඉක්මවා ගිය 2017 ප්‍රථම චිත්‍රපටය සහ දාහතරවන ඩිස්නි චිත්‍රපටය බවටත් පත්වෙමිනි
එසේම එය එම ආදායම ඉක්මවා ඇති ලොව විසි නවවන චිත්‍රපටය ද වේ
2016 දෙසැම්බරයේ Rogue One (මෙය ද ඩිස්නි දේපළකි) චිත්‍රපටයෙන් පසු ‍ඩොලර් බිලියනයක ආදායම ලද ප්‍රථම චිත්‍රපටය ද වේ
මෙය සිදුවූයේ එය මුදාහැර විසි නවවන දිනයේ ය
වර්තමානය වන විට, මෙය 2017 ඉහළම ආදායම ලබන චිත්‍රපටය, මාර්තුවේ මුදාහළ ඉහළම ආදායම, the highest-grossing remake of all-time, සහ දසවන දැවැන්තම ඩිස්නි චිත්‍රපටයට හිමි වාර්තා ද උසුලයි
මෙහි අතිශයෝක්ති ඉවත් කිරීමෙන් පසුව වුව ද, මෙහි ආදායම එහි මුල් චිත්‍රපටයේ ආදායමට වඩා $ මිලියන 760කින් වැඩි ය
(2017 ඩොලර්වලින්)

උතුරු ඇමරිකාව
එක්සත් ජනපදය සහ කැනඩාව තුළ, බියුටි ඇන්ඩ් ද බීස්ට් චිත්‍රපටය ෆැන්ඩැන්ගෝ සමාගමේ පූර්ව-අලෙවි අතින් ඉහළම ස්ථානයේ පසුවූ අතර, සමාගමේ ඉතිහාසයේ වේගයෙන්ම අලෙවි වන පුවලේ චිත්‍රපටය බවට පත් විය
එහි දී එම ස්ටූඩියෝවේම සජීවීකරණ චිත්‍රපටය වූ පෙර වසරේ නිකුත් කෙරුණු Finding Dory චිත්‍රපටය අභිබවා යාමට සමත් විය
මුල්කාලීන පෙරැයීම් අනුව චිත්‍රපටය ආරම්භක සති අන්තයේ $ මිලියන 100ක ආදායමක් උපයනු ඇතැයි පැවසුණ ද, ඇතැම් ප්‍රකාශන තුළ එය $ මිලියන 130 තෙක් ළඟාවනු ඇතැයි අනාවැකි පලකෙරිණි
චිත්‍රපටය මුදාහැර දින 10ක් ගතවන විට, විශ්ලේෂකයින් විසින් මෙම අනුමානයන් $ මිලියන 150 තෙක් ඉහළ නංවන ලදී
බ්‍රහස්පතින්දා පෙරදසුන් රාත්‍රියේ දී මෙය $ මිලියන 16.3ක ආදායමක් උපයාගත්‍තේ 2017 වර්ෂයේ ඉහළම (ලෝගන්හි වාර්තාව බිඳ හෙළමින්), ඩිස්නි සජීවී-ක්‍රියාදාම චිත්‍රපටයක් ලද ඉහළම (Maleficentහි වාර්තාව බිඳ හෙළමින්), මෙතෙක් G හෝ PG ඇගයුමක් ලද චිත්‍රපටයක් ලද දෙවන ඉහළම (වොට්සන්ම රැඟූ සයවන හැරී පොටර් චිත්‍රපටය වන Harry Potter and the Half-Blood Princeට පමණක් දෙවැනි වෙමින්) සහ මාර්තු මාසයේ චිත්‍රපටයක් ලද තෙවන දැවැන්තම (Batman v Superman
Dawn of Justice සහ The Hunger Games) ආදායම් ලද චිත්‍රපටය බවට පත්වෙමිනි
ඇස්තමේන්තුගත 41%ක දළ ආදායමක් ප
ව. 6ට ඇරඹි IMAX, 3D සහ අධි විශාල ආකෘති තිරගතවීම්වලින් ද, සෙසු 59% ප
ව. 7ට ඇරඹි සාමාන්‍ය 2D ප්‍රදර්ශනවලින් ද හිමි විය
මෙම අගයයන් වඩාත් සිත්ගන්නාසුලු යැයි සැලකෙන්නේ චිත්‍රපටය පාසල් සතියක ප්‍රදර්ශනය කෙරුණු නිසායි
ආරම්භක දිනයේ දී, සිනමාහල් 4,210ක තිර 9,200ක ප්‍රදර්ශනය තුළින් චිත්‍රපටය $ මිලියන 63.8ක ආදායමක් උපයාගත්තේ මාර්තුවේ ලද එවැනි තෙවන ඉහළම ආදායම ලබමිනි
මෙය Batman v Superman ($ මිලියන 81.5) සහ The Hunger Games ($ මිලියන 67) චිත්‍රපට දෙකට පසුපසින් විය
PG-13 නොවූ චිත්‍රපටයක් මෙතෙක් ලද දැවැන්තම ආරම්භක දින ආදායම ද මෙය වේ
එය Harry Potter and the Half-Blood Prince චිත්‍රපටය බදාදා දින ආරම්භක දර්ශනයක දී ලද $ මිලියන 58ක ආදායම ඉක්මවා යාමට සමත් විය
මෙහි ආරම්භක දින ආදායම පමණක් සැලකූ විට (බ්‍රහස්පතින්දා පෙරදසුන් ද ඇතුළත්ව) එය පෙර ඩිස්නි සජීවී-ක්‍රියාදාම චිත්‍රපට වනMaleficent ($ මිලියන 69) සහ සින්ඩරෙල්ලා ($ මිලියන 67) චිත්‍රපටවල සතිඅන්ත ආදායම් හා සම වේ
මින් පෙර තිරගත වූ ඩිස්නි සජීවී-ක්‍රියාදාම චිත්‍රපට හතර එහි දෙවන දිනය වන විට ප්‍රගතියක් අත් කරගෙන තිබුණ ද, සෙනසුරාදා දින, බියුටි ඇන්ඩ් ද බීස්ට් සැබැවින්ම -2%කින් පහළ වැටිණි
එසේවුව ද, එම අවපාතය ඉතා සුළු අගයයක් විය
අනෙක් තේමාවන්ට සාපේක්ෂව එහි දළ ආදායම ද දැවැන්ත අගයයකි
ආරම්භක සති අන්තයේ $ මිලියන 174.8ක ආදායමක් උපයාගත් මෙය මේ පිළිබඳ තබා තිබූ සියලුම අපේක්ෂාවන් ඉක්මවා යාමට සමත් වූයේ වාර්තා ගණනාව්ක පිහිටුවමිනි
මේ අතරට වසරේ දැවැන්තම ආරම්භය සහ මාර්තු මාසයේ හා පූර්ව-ග්‍රීෂ්ම/වසන්තයේ ලද දැවැන්තම ආරම්භය ලබාගැනීමට මෙය සමත්වූයේ Batman v Superman චිත්‍රපටය අභිබවා යමිනි
<ref>{{cite web|url=http
boxofficemojo
com/alltime/weekends/month/
mo=03&p=
htm|title=TOP OPENING WEEKENDS BY MONTH – MARCH|publisher=Box Office Mojo|accessdate=March 20, 2017}}</ref> මෙතෙක් PG තේමාවෙන් යුත් (එමෙන්ම පවුලේ චිත්‍රපටයක්) ලද දැවැන්තම ආරම්භය මෙය සතුවූයේ Finding Dory චිත්‍රපටය අභිබවා යමිනි
Catching Fire අභිබවා යමින් කාන්තාවක් තේමා කරගත් චිත්‍රපටයක් මෙතෙක් ලද දැවැන්තම ප්‍රවේශය හිමි කරගත්‍ මෙය, ඩිස්නි සජීවී-ක්‍රියාදාම චිත්‍රපටයක් ලද දැවැන්තම ප්‍රවේශය ලබාගත්තේ Alice in Wonderland චිත්‍රපටය අභිබවමිනි
එසේම මෙතෙක් දැවැන්තම සංගීතමය චිත්‍රපට ප්‍රවේශය මෙය සතුවූයේ Pitch Perfect 2 නෙරපමිනි
එමෙන්ම, මෙය එමා වොට්සන්ගේ සර්වකාලීන ඉහළම ආරම්භක දින ආදායම ලද චිත්‍රපටය බවට පත්වූයේ Harry Potter and the Deathly Hallows – 2 කොටස අභිබවා යමිනි
එය එමා තොම්සන්ට ද වලංගු විය
අධ්‍යක්ෂක බිල් කොන්ඩන් මෙතෙක් ලද දැවැන්තම ප්‍රවේශය මෙම චිත්‍රපටය හිමි කරගත්තේ The Twilight Saga
Breaking Dawn – 2 කොටස අභිබවා යමිනි
$ මිලියන 100ට අධික ආරම්භක ආදායමක් ඉපැයූ හතලිස් තුන්වන චිත්‍රපටයත්, $ මිලියන 150ට අධිකව ඉපැයූ පහළොස්වන චිත්‍රපටයත් මෙය විය
මෙහි ආරම්භක දින තුනෙහි ආදායම පමණක් මෙහි පළමු චිත්‍රපටයේ සමස්ත උතුරු ඇමරිකානු ආදායම ($ මිලියන 146
3D ප්‍රති-නිකුතුවට ප්‍රථම) ඉක්මවා ගිය අතර, ක්ෂණිකව Logan ($ මිලියන 184) ට පමණක් දෙවැනි වෙමින් වසරේ දෙවන දැවැන්තම චිත්‍රපටයත්, 1978 Greaseහි $ මිලියන 188 ආදායමට පමණක් දෙවැනි වෙමින් දෙවන ඉහළම ආදායම ලබන සංගීථමය චිත්‍රපටය බවටත් මෙය පත් විය
සමස්ත ප්‍රවේශ පත්වලින් 70%ක්ම අලෙවි වූයේ 2D දර්ශන වාරවලින් වන අතර, නිතර චිත්‍රපට නැරඹීමට නොපැමිණෙන ජනයා විශාල වහයෙන් මෙම චිත්‍රපටය නැරඹීමට පැමිණ ඇති බව මින් පැහැදිළි වේ
සෙසු ප්‍රවේශ පත්වලින් 26%ක් පමණ 3D වේ
IMAXවලින් සමස්ත සති අන්ත ආදායමෙන් 7%ක් ($ මිලියන 12.5) උපයා ගැනීමට හැකිවූයේ PG තේමාවෙන් යුත් චිත්‍රපට ක්ෂේත්‍රයේ නව වාර්තාවක් තබමින්t Alice in Wonderland ($ මිලියන 12.1 million) අභිබවමිනි
ආරම්භක දිනයේ මෙය නැරඹීමට පැමිණි සමස්ත ජනයාගෙන් 70%ක්ම ගැහැනුන් වූ අතර, මුළු සති අන්තයම සැලකිල්ලට ගත්විට එය 60% තෙක් පහළ වැටිණි
ජනමත විමසුම් සේවාවක් වන PostTrak අනුව, ආරම්භක දිනයේ මෙම චිත්‍රපටය නැරඹූ ඇමරිකානු දෙමාපියන්ගෙන් 84%ක්ම එය "ස්ථිරවම" පවුල් සඳහා සුදුසු යැයි නිර්දේශ කොට ඇත
චිත්‍රපටයේ දැවැන්ත ආරම්භය අස්වසමින් ප්‍රේක්ෂකයන්ගෙන් ලැබුණු යහපත් මුඛ්‍ය ප්‍රතිචාර, විචාරකයන්ගෙන් ධනාත්මක ප්‍රතිචාර, මෙය ළමුන්ට පමණක් නොව ප්‍රේමාන්විත නාටකයකැයි වූ සාධනීය අලෙවිකරණය, ප්‍රධාන නළු නිළියන්ගේ රංගන ප්‍රතිභාව (විශේෂයෙන්ම එමා වොට්සන්ගේ), අඩු තරගකාරීත්වය, මාසයකට පෙර නිකුත් වූ The Lego Batman Movie චිත්‍රපටයට පසුව ඉදිරිපත් වූ ප්‍රථම පවුල් හිතැති චිත්‍රපටය වීම, මෙහි ප්‍රථම චිත්‍රපටයේ සාර්ථකත්වය හා සාර්වත්‍රභාවය මෙන්ම ඩිස්නි සන්නාමය ද මෙහි සාර්ථකත්වයට ඉවහල් විය
මෙය මුදාහැර සිව්වන දිනය, එනම් සඳුදා වන විට, චිත්‍රපටය 72%ක පමණ වැටීමකට ලක්වූයේ $ මිලියන 13.5ක් උපයා ගනිමිනි
මෙම අවපාතයට සීමිත වෙළඳපොලයි
එසේවුව ද, එය දෙවන ඉහළම මාර්තුවේ සඳුදා ආදායම බවට පත්වූයේ Batman v Superman ($ මිලියන 15) චිත්‍රපටයට පමණක් දෙවැනි වෙමිනි
ඉන් අනතුරුව දැවැන්තම මාර්තු සහ පූර්ව-ග්‍රීෂ්ම අඟහරුවාදා දිනය චිත්‍රපටය සතුවූයේ $ මිලියන 17.8 ආදායමක් හිමි කරගනිමිනි
මෙය පෙර දිනය හා සැසඳීමේ දී +32%ක ප්‍රගතියකි
එම දිනයේම, ප්‍රවේශපත් අලෙවිය තුළින් චිත්‍රපටය $ මිලියන 200 ආදායම් සීමාව ඉක්මවා ගියේ ය
මුදාහැර පළමු සතියේ දී $ මිලියන 228.6ක් මෙය උපයාගත්තේ සර්වකාලීන සයවන ඉහළම සත්-දින ආදායම ලද චිත්‍රපටය වශයෙනි
මෙහි දෙවන සති අන්තයේ දී, චිත්‍රපටය මුල් ස්ථානයේ පසුවූ අතර ක්‍රමයෙන් 48%කින් පහත වැටුණේ තවත් $ මිලියන 90.4ක ආදායමක් උපයා ගනිමිනි
මෙය සර්වකාලීන සිව්වන ඉහළම දෙවන සිත අන්ත ආදායම වන අතර, ඩිස්නියෙහි තෙවන ඉහළම අගයය ද වේ
මෙහි අවපාතය සැලකීමේ දී, මෙහි 48%ක අවරෝහණය $ මිලියන 125කට අධික චිත්‍රපටයක් ලද තෙවන කුඩාම අවපාතය වේ
(Finding Dory සහ The Force Awakensට පමණක් දෙවැනි වේ) මෙම ග්‍රහණය වැදගත් වන්නේ චිත්‍රපටය ලොව පුරා අලුතෙන් මුදාහැරුණු චිත්‍රපට තුනක් වන Power Rangers, Life, සහ CHiPs වෙතින් වූ බලපෑම අවම කරගන්නට සමත් වූ නිසායි
එහි ප්‍රතිඵලයක් ලෙස, එය $ මිලියන 300ක අපේක්ෂිත ආදායම ඉක්මවා ගියේ එසේ සිදුකළ 2017 වර්ෂයේ ප්‍රථම චිත්‍රපටය බවට පත්වෙමිනි
මෙහි තෙවන සති අන්තය වන විට, චිත්‍රපටය $ මිලියන 45.4ක ආදායමක් උපයා ගත් අතර, පසුව එය The Boss Baby ($ මිලියන 50.2) නම් චිත්‍රපටය විසින් අභිබවා යන ලදී
2017 අප්‍රේල් 4 දින, එනම් එය මුදාහැර දින දහනවයකට පසු, චිත්‍රපටය $ මිලියන 400 ආදායම් සීමාව ඉක්මවා ගියේ එසේ සිදුකළ 2017 ප්‍රථම චිත්‍රපටය බවට පත්වෙමිනි
මෙහි සිව්වන සති අන්තය වන විට, චිත්‍රපටය සිනමාහල් 3,969ක විකාශය වූ අතර, මෙය එහි පෙර සති අන්තයට වඩා සිනමාහල් 241ක අවපාතයකි
ඒ අතුරින් සිනමාහල් 1,200ක් පමණම පසින්-ගැයුම් (sing-along) ප්‍රභේද විය
එය $ මිලියන 26.3ක් (-48%) උපයා ගනිමින් දෙවන ස්ථානයේ විය
මින් පෙර ආ ඩිස්නි චිත්‍රපට වන මොආනා (-8%) සහ Frozen (-2%) යන චිත්‍රපට ද්විත්වයන්හි පසින්-ගැයුම් ප්‍රභේදයන් එහි දෙවන සති අන්තයේ දී පහත වැටීමකට ලක්වුණේ ඉතා සුළු අගයයකිනි
මෙය මෙතෙක් මාර්තුවේ ලද දැවැන්තම නිකුතුව බවට පත්වූයේ The Hunger Games (2012) අභිබවා යමිනි
එසේම එය 2017 දැවැන්තම චිත්‍රපටය ද වේ
උතුරු ඇමරිකාවෙන් පිටත
අන්තර්ජාතිකව, චිත්‍රපටය තිරගත වීම ඇරඹුණේ 2017 මාර්තු 16 වන බ්‍රහස්පතින්දා දින ය
මාර්තු 19 වන ඉරිදා වන විට වෙළඳපොලවල් 55ක් තුළ මෙය සතු සමස්ත ආරම්භක දින ආදායම $ මිලියන 182.3ක් විය
මින් 44ක් ප්‍රධාන රාජ්‍යයක් වූ අතර, මෙය ආරම්භක ඇස්තමේන්තු අගයයන් වූ $ මිලියන 100 සීමාව ඉක්මවා යමින් වියට්නාමය, තුර්කිය සහ ඉන්දියාව හැර සෙසු සියලුම වෙළඳපොලවල පාහේ අංක 1හි පැවතිණි
එය මාර්තු මාසයේ දෙවන විශාලතම මුදාහැරීම බවට පත්වූයේ Batman v Superman ($ මිලියන 256.5) චිත්‍රපටයට පමණක් දෙවැනි වෙමිනි
IMAX තුළ, PG තේමාවෙන් යුත් චිත්‍රපටයක් ලද දැවැන්තම ප්‍රාරම්භක ආදායමක් වාර්තා කළේ තිර 649කින් $ මිලියන 8.5ක් උපයා ගනිමිනි
මෙය PG තේමාව අතින් දෙවැනි වූයේ The Jungle Book චිත්‍රපටයට පමණකි
මෙහි දෙවන සති අන්තය වන විට, මෙය ආදායම් අතින් -35%ක අවපාතයකට ලක්වූයේ තවත් $ මිලියන 120.6ක් උපයා ගනිමින් ප්‍රථම ස්ථානයේ රැඳෙමින් සිටියදීම ය
ප්‍රංශය සහ ඕස්ට්‍රේලියාව වැන ප්‍රධාන වෙළඳපොලවලට එය ඇතුළත් විය
අනුයාත සති අන්ත තුනක් පුරාවට අන්තර්ජාතික බොක්ස් ඔෆීස් ක්ෂේත්‍රය තුළ ප්‍රථම ස්ථානයේ රැඳී සි‍ටීමට මෙය සමත් විය
අවසානයේ Ghost in the Shell සහ The Boss Baby යන චිත්‍රපට සිව්වන සතියේ දී එය අභිබවා යන ලදී
මෙලෙසින් අවපාතයකට ලක්වුවත්, මෙම චිත්‍රපටය 2-017 වසරේ අන්තර්ජාතිකව ප්‍රථම වරට $ බිලියනයේ සීමාව ඩිස්නි ආයතනයට පසුකොට දීමට සමත් විය
මෙය හොං කොං සහ පිලිපීනයේ දැවැන්තම ආරම්භක දින වාර්තාව තැබූ අතර, ඉතාලියේ මාර්තුවේ ප්‍රථම බ්‍රහස්පතින්දා දිනයේ වැඩිම ආදායමක් ඉපැයූ චිත්‍රපටය ($ මිලියන 1
එසේම එය දැවැන්තම ඩිස්නි බ්‍රහස්පතින්දා දින ප්‍රවේශය ද වේ) ද විය
එසේම මෙය ඔස්ට්‍රියාවේ දැවැන්තම මාර්තු ප්‍රාරම්භක දිනය, ජර්මනියේ දෙවන විශාලතම ආරම්භක දිනය ($ මිලියන 1.1), ඩෙන්මාර්කයේ ඩිස්නි ආයතනයේ විශාලතම මාර්තු මස ආරම්භක දිනය, චීනයේ ($ මිලියන 12.6), එක්සත් රාජධානියේ ($ මිලියන 6.2), මෙක්සිකෝවේ ($ මිලියන 2.4) සහ බ්‍රසීලයේ ($ මිලියන 1.8) දැවැන්තම ඩිස්නි සජීවී-ක්‍රියාදාම ප්‍රවිෂ්ඨය ද වේ
මෙය දකුණු කොරියාවේ තෙවන දැවැන්තම එම අගය හිමි කරගත්තේ $ මිලියන 1.2ක් උපයා ගනිමින් Pirates of the Caribbean
At World's End සහ Pirates of the Caribbean
On Stranger Tides චිත්‍රපටවලට පමණක් පරාජය වෙමිනි
ආරම්භක සති අන්තය සැලකූ විට, විශාලතම ආරම්භක ආදායම පැමිණියේ චීනයෙන් ($ මිලියන 44.8) වන අතර, ඉන් අනතුරුව පිළිවෙලින් එක්සත් රාජධානිය ($ මිලියන 24.3), කොරියාව ($ මිලියන 11.8), මෙක්සිකෝව ($ මිලියන 11.8), ඕස්ට්‍රේලියාව ($ මිලියන 11.1), බ්‍රසීලය ($ මිලියන 11), ජර්මනිය ($ මිලියන 10.7), ප්‍රංශය ($ මිලියන 8.4), ඉතාලිය ($ මිලියන 7.6), පිලිපීනය ($ මිලියන 6.3), රුසියාව ($ මිලියන 6) සහ ස්පාඤ්ඤය ($ මිලියන 5.8) වේ
එක්සත් රාජධානියේ සහ අයර්ලන්තයේ චිත්‍රපටය PG චිත්‍රපටයක් මෙතෙක් ලද දැවැන්තම විවෘත කිරීමේ ආදායම, දැවැන්තම මාර්තු ආරම්භක සති අන්තය, මියැසියක් ලද දැවැන්තම ආරම්භය (Les Misrables අභිබවා යමින්), 2017 මෙතෙක් ලද ඉහළම විවෘත කිරීම සහ සිනමාහල් 639ක ප්‍රදර්ශනය තුළින් මෙතෙක් ලද සමස්ත පස්වන දැවැන්තම ආදායම වන £ මිලියන 19.7 ($ මිලියන 24.5) ද තමන් සතු කරගන්නට සමත් විය
එම ආදායම The Jungle Book (£ මිලියන 9.9) ලද ආදායම මෙන් දෙගුණයටත් වඩා වැඩි ය
එසේම මෙය මෙතෙක් සෙනසුරාදා දිනක චිත්‍රපටයක් ලද දෙවන දැවැන්තම ආදායම (£ මිලියන 7.9) උපයාගත්තේ, Star Wars
The Force Awakens චිත්‍රපටයට පමණක් දෙවැනි වෙමිනි
මෙහි දෙවන සති අන්තය වන විට, මෙහි කිසියම් පුසබෑමක් දක්නට ලැබිණි
එහි ආදායම වූයේ £ මිලියන 12.33 ($ මිලියන 15.4) කි
The Jungle Book චිත්‍රපටයට වඩා වැඩි ශීඝ්‍රතාවකින් අවපාතනය වෙමින් පැවතිය ද, දෙවැනි සති අන්තයේ දීම මෙම චිත්‍රපටය එම චිත්‍රපටයේ ආදායම ඉක්මවා ගොස් තිබිණි
එය තෙවන විශාලතම එම අගය විය (ජේම්ස් බොන්ඩ් චිත්‍රපට දෙකක් වන Skyfall (2012) සහ Spectre යන චිත්‍රපට ද්විත්වයට පහළින්)
ඉන්දියාව තුළ, නව හින්දි චිත්‍රපට හතරක්, දෙමළ චිත්‍රපට දෙකක්, මලයාලම් සහ පන්ජාබි චිත්‍රපටයක් මුදාහැර තිබුණ ද, ආරම්භක දිනයේම චිත්‍රපටය 15%ක ප්‍රතිශතයක් ලබාගත්තේ එවැනි තරගකාරී වාතාවරණයක් මධ්‍යයේ ය
දළ වශයෙන් තිර 600ක පමණ ප්‍රදර්ශනයෙන් ආරම්භක දිනයේම ක ශුද්ධ ආදායමක් ලබාගැනීමට චිත්‍රපටය සමත්වූයේ Machine, Trapped සහ ආ ගයා හීරෝ යන හින්දි චිත්‍රපට තුනෙහිම ආදායම් අභිබවා යමිනි
ඩිස්නි සමාගම එහි ආරම්භක සති අන්තයේ දී ක සමස්ත වාර්තාගත ආදායම්ක ලබා ගැනීමට සමත් විය
එය සියලු අලුතෙන් මුදාහැරුණු චිත්‍රපටය අභිබවා ගොස් සිටි අතර, සමස්ත වශයෙන් ගත්විට එය බද්‍රිනාත් කි දුල්හානියා බොලිවුඩ් චිත්‍රපටයට පමණක් දෙවැනි විය
රුසියාව තුළ, 16ට වැඩි සීමාවක් පනවා තිබුණ ච, චිත්‍රපටය අති සාර්ථක ප්‍රවිෂ්ඨයක් හිමි කරගත්තේ $ මිලියන 6ක ආරම්භක ආදායමක් සමගිනි
චීනය තුළ චිත්‍රපටය සම්බන්ධයෙන් තැබූ අපේක්ෂාවන් ඉහළ විය
මුදාහැරීමේ දිනය ජනවාරි 24 දින නිවේදනය කෙරුණු අතර, එමගින් ඩිස්නි ආයතනය සහ එරට බෙදාහරින්නා වූ චීන චිත්‍රපට සමූහ සංස්ථාවට දීප ව්‍යාප්තව චිත්‍රපටයේ අ‍ලෙවිකරණ කටයුතු සිදු කිරීම ප්‍රමාණවත් තරම්– මාස දෙකක පමණ – කාලයක් ලැබිණි
මුදාහැරීමේ දිනය අහඹුවක් මෙන් ශ්වේත දිනය හා සමගාමීව යෙදිණි
මූලික වාර්තාවලින් යෝජනා කෙරුණේ එය ආරම්භන සති අන්තයේ දී $ මිලියන 40–60ක පමණ ආදායමක් උපයාගනු ඇතැයි පැවසිණි
තරුණ යුවතියන් තුළ මෙය නැරඹීම කෙරෙහි දැඩි උනන්දුවක් ඇතිවූ අතර, ආරම්භක දිනයේ දී පූර්ව-අලෙවිය The Jungle Book චිත්‍රපටය අභිබවා ගියේ ය
කෙසේනමුත්, මෙහි මුල් චිත්‍රපටය රට තුළ කිසිදින එතරම් පුළුල්ව ජනප්‍රියව පැවතී නැත
චීනය විසින් ඇතැම් අවස්ථාවල ප්‍රවාහ වීඩියෝ සේවාවන්ගෙන් සමලිංගික තේමා රැගත් අන්තර්ගතයන් අවහිර කළ ද, චීන වාරකයින් විසින් මෙහි සමලිංගික දර්ශනයට කිසිදු සංශෝධනයක් සිදු කොට නැත
දේශීය බොක්ස් ඔෆීස් වාර්තාකරුවන් වන Ent Group අනුව, චිත්‍රපටය එහි ආරම්භක දිනයේ (සිකුරාදා) ලද ඇස්තමේන්තුගත ආදායම $ මිලියන 12.1කි
මෙය සමස්ත ලදුපත්වලින් 70%කි
පෙරදසුන් ද ඇතුළත්ව, මෙය තිරගත වීම් 100,000කින් $ මිලියන 14.5ක සමස්ත ආදායමක් ලබාගත්තේ ය‍
මෙය රටේ සමස්ත තිර ගැන්වීම්වලින් 43%කි
සෙනසුරාදා වන විට, එය $ මිලියන 18.5 තෙක් (ප්‍රදර්ශන වාර 102,700කින්) වර්ධනය වූ අතර, දින තුනක් ඇතුළත සමස්ත ආදායම $ මිලියන 42.6කි
මෙය සමස්ත වෙළඳපොල අගයයෙන් 60%ක් සුරක්ෂිත කරගැනීමට සමත් විය
අනෙක් අතින්, ඩිස්නි ආයතනය වෙනස් වාර්තාවක් ඉදිරිපත් කරමින් පැවසූයේ එම අගය $ මිලියන 44.8ක් බවයි. කෙසේවුව ද, මෙය ඩිස්නි සජීවී-ක්‍රියාදාම චිත්‍රපටයක් ලද දෙවන ඉහළම ආරම්භය ලෙස වාර්තාගත වන අතර, මින් $ මිලියන 3.4ක් හිමිවූයේ IMAX තිර 386කිනි
චිත්‍රපටය සති අන්ත දර්ශකවල ප්‍රථම ස්ථානයේ නොපැවති සිනමා වෙළඳපොලවල් නම් වියට්නාමය (Kong
Skull Islandට පසුපසින්), තුර්කිය (දේශීය චිත්‍රපට ද්විත්වයක් සහ Loganට පහළින්) සහ ඉන්දියාව (මෙහි අංක 1හි පසුවූයේ බද්‍රිනාත් කි දුල්හානියා ය) යන රටවල් ය
අනුයාත සති අන්ත හතරක් පුරාවට ජර්මනිය, කොරියාව, ඔස්ට්‍රියාව, ෆින්ලන්තය, පෝලන්තය, පෘතුගාලය, බ්‍රසීලය, වෙනිසියුලාව, බොලීවියාව, ස්විට්සර්ලන්තය සහ එක්සත් රාජධානිය යන රටවල ප්‍රථම ස්ථානයේ පසු විය
පිලිපීනයේ එය දේශීය මෙන්ම විදේශීය වශයෙන් සර්වකාලීන ආර්ථික වශයෙන් වඩාත්ම සාර්ථක චිත්‍රපටය බවට පත් වූයේ $ මිලියන 13.5කට අධික ආදායමක් උපයා ගනිමිනි
සති පහක් ඇතුළත, මෙම චිත්‍රපටය එක්සත් රාජධානියේ සහ අයර්ලන්තයේ සර්වකාලීන ඉහළම ආදායම ලබන චිත්‍රපට 10 අතුරින් එකක් බවට පත්වූයේ හැරී පොටර් චිත්‍රපට හතක් (Deathly Hallows – 2 කොටස හැර) සහ The Lord of the Rings චිත්‍රපට ත්‍රිත්වයම (මෙහි ද ඉයන් මැකෙලන් රැඟුවේ ය) අභිබවා යමිනි
දැවැන්ත ඩිස්නි වෙළඳපොලක් සහිත ජපානයේ මෙම චිත්‍රපටය අප්‍රේල් 21 දින ආරම්භ වන්නේ චිත්‍රපටයේ අවසන් වෙළඳපොල ලෙස ය
චිත්‍රපටයේ දැවැන්තම ආදායම් ලබාදෙන වෙළඳපොලවල් වන්නේ චීනය ($ මිලියන 85.8), එක්සත් රාජධානිය ($ මිලියන 84.5), බ්‍රසීලය ($ මිලියන 38.8) කොරියාව ($ මිලියන 35.6) සහ මෙක්සිකෝව ($ මිලියන 29.2) යි
යුරෝපය තුළ පමණක් මෙහි සමස්ත ආදායම $ මිලියන 242ක් බවට පත්වෙමින් වසරක් තුළ තෙවන ඉහළම ආදායම ලද චිත්‍රපටය බවට පත් විය (මෙය Fantastic Beasts and Where to Find Them සහ Rogue One
A Star Wars Storyට පසුපසින් විය)
විචාරක ප්‍රතිචාරය
රොට්න් ටොමැටෝස් විචාරක සමාහාරය තුළ චිත්‍රපටය විචාර 269ක් මත පදනම්ව 71%ක ප්‍රතිශතයකුත්, 6.6/10ක සාමාන්‍ය ඇගයුමකුත් හිමි කරගත්තේ ය
මෙම අඩවියේ විචාරක සංගණනයන්හි කියැවුණේ, "සිත් කුල්මත් කරවන නළු කැළ, අලංකාර ලෙස නිමවූ ගීත, සහ සිත්තරකුගේ ඇසක් බඳු විස්තර හේතුවෙන්, බියුටි ඇන්ඩ් ද බීස්ට් විශ්වසනීය නමුත් නැවුම් නැවත කථාවක් ඉදිරිපත් කරන්නේ එහි ආදරණීය ප්‍රභවයේ ගෞරවය ලබාදෙමිනි
" Metacritic තුළ, චිත්‍රපටයට 100න් 65ක ලකුණු ප්‍රමාණයක් ලබා දී තිබුණේ විචාරකයින් 47ක් පාදක කරගනිමිනි
මෙමගින් "සාමාන්‍යයෙන් සතුටුදායක විචාර"යක් පෙන්නුම් කෙරේ
CinemaScore ඡන්ද විමසුම් තුළ, විචාරකයින් විසින් චිත්‍රපටයට සාමාන්‍ය "A" ශ්‍රේණියක් ලබාදුන්නේ A+ සිට F දක්වා වූ පරිමාණයකිනි
ද හොලිවුඩ් රිපෝටර්හි ලෙස්ලී ෆෙල්ප්‍රින් රචනා කොට ඇත්තේ
"මෙය රසකැවිලි තැනීමේ හැකියාවකින් යුත් මිචෙලින්-ත්‍රිත්ව-රැඟුම් විශිෂ්ට පන්තියක් වන අතර, එමගින් සිනෙමාකෘත අනුරූප සීනි, පැයක් දෙකක් පමණ පවතින ස්ඵටික ආකාරයේ මද්‍යසාරයක් බවට හරවයි." ෆෙල්ප්‍රින් විසින් වොට්සන් සහ ක්ලයින්ගේ රංගනය මෙන්ම, විශේෂ ප්‍රයෝග, වස්ත්‍ර නිර්මාණ සහ පසුතල පිළිබඳ ප්‍රශංසා කරන ලදී
‍එසේම ඔහු ඩිස්නියෙහි ප්‍රථම LGBT චරිතය ලෙස ගෑඪ්ගේ ලේෆෞ චරිතය ඇතුළත් කිරීම සම්බන්ධයෙන් සිය ප්‍රසාදය දක්වා ඇත
වැරයිටි සඟරාවේ ඕවන් ග්ලයිබර්මන් චිත්‍රපටය කෙරෙහි යහපත් ප්‍රතිචාරයක් දැක්වූ සිය විචාරය තුළ රචනා කොට ඇත්තේ
"මෙය අලංකාර ලෙස නිමවූ චිත්‍රපටයකි‍
බොහෝ අංශවලින් මෙය හොඳ ය
" ද නිව් යෝර්ක් ටයිම්ස්හි ඒ. ඕ. ස්කොට් විසින් ද වොට්සන් සහ ස්ටීවන්ස්ගේ රංගනයන් අගය කරමින් රචනාකොට ඇත්තේ
"මෙය හොඳයැයි පෙනේ
ගාම්භීර ලෙස ගලායන මෙය අප හැරයන්නේ පැහැදිළි ප්‍රණවත් රසයකිනි
මම බොහෝදුරට එහි රසය හඳුනාගත්තේ නැත
මා සිතන්නේ එය සඳහා වන නාමය ප්‍රීතිය බවයි." එමෙන්ම, ද වොෂිංටන් පෝස්ට්හි ඈන් හොර්නඩේ වොට්සන්ගේ රංගනය අගය කරමින් පැවසූයේ එය "යුහුසුලු සහ ගාම්භීර" බවත්, ඇ‍‍ගේ රංගන හැකියාව "එම කාර්යය සිදු කිරීමට තරම් ප්‍රමාණවත්" බව ය
Uproxxහි මයික් රයන් විසින් ද නළු කැළ, නිෂ්පාදන සැලසුම සහ නව ගීත අගයකොට ඇති අතර, චිත්‍රපටය කිසිදු වෙනස් දෙයක් සිදුකිරීමට උත්සාහ දරා නොමැති බව ඔහු පැවසූයේ
"බියුටි ඇන්ඩ් ද බීස්ට්හි නව ප්‍රභේදයේ නිශ්චිතවම අලුත් කිසිදෙයක් සිදුකොට නොමැත
(එය කාටූනයක් නොවීම හැරුණු විට) නමුත් එහි සම්භාව්‍ය සජීවීකරණ චිත්‍රපටයෙහි හොඳ ප්‍රතිනිර්මාණයකි
" USA Todayහි බ්‍රයන් ටෘයිට් විසින් එවන්ස්, ගෑඩ්, මැක්ග්‍රෙගර් සහ තොම්සන්ගේ රංගනයන් මෙන්ම මියැසි සමග කොන්ඩන්ගේ සබැඳියාව, නිෂ්පාදන සැලසුම වර්ණනා කොට ඇත
එසේම ඇලන් මෙන්කන් සහ ටිම් රයිස් විසින් රචිත නව ගීතවල ඇතුළත් දෘශ්‍ය ප්‍රයෝග අගය කොට ති‍බේ
විශේෂයෙන්ම Evermore ගීතය ඔහු පැවසූයේ ඔස්කාර් විභවයක් සහිත නව ගීතයක් බවයි.

මීට ප්‍රතිවිරුද්ධ අයුරින්, චිකාගෝ ට්‍රිබියුන් පුවත්පතේ මයිකල් ෆිලිප්ස් පවසා ඇත්තේ මෙම අනුවර්තනය පරිවර්තනයේ දී අතරමං වී ඇති බවයි. ඒ බව ඔහු රචනාකොට ඇත්තේ, "චිත්‍රපටය එහි ප්‍රදානය කරන මාධ්‍යය හේතුවෙන් අපගේ දැනීම සහ ප්‍රියතාවය ලබාගනියි
එය ගීත එකින් එක පොදි බඳින්නේ උමතු අයුරින් සංස්කරණය කළ නෙත් රසඳුන්, මනහර නොවන අයුරින් තිරය මත දිගහරිමිනි
"

 ඇගයුම් 

මතභේද

සමලිංගික උප-කථා වස්තුව
චිත්‍රපටය තුළ අධ්‍යක්ෂක බිල් කොන්ඩන් විසින් ලේෆෞහට "සමලිංගික ජවනිකාවක්" ලබාදී ඇත
මෙහි ලේෆෞ ගැස්ටන්ගේ මිතුරකු වන ස්ටැන්ලි සමග මඳ වේලාවක් වෝල්ට්ස් නර්තනයේ යෙදෙනු නිරූපිත ය
com සමග සම්මුඛ සාකච්ඡාවක දී, කොන්ඩන් පැවසූයේ, "මට කියන්න පුළුවන්, මම මේ සම්බන්ධයෙන් අප්‍රසාදය පළ කරනවා
එයට හේතුව චිත්‍රපටය තුළ ඔබ දකින ආකාරයට එය සුළු දෙයක් පමණයි
එය හුවා දැක්වීමට තැත්කරනවා
" කොන්ඩන් තවදුරටත් පවසා ඇත්තේ බියුටි ඇන්ඩ් ද බීස්ට් තුළ අතිශයින් කථාබහට ලක්වූ ලේෆෞටත් වඩා පුළුල් විවිධත්වයක් දක්නට ලැබෙන බවයි
“එය අතිශයින් වැදගත්
මෙහි අන්තර්වාර්ගික යුවලවල් සිටිනිවා
එය සෑමදෙනාගේම පුද්ගලභාවයේ ජයග්‍රහණයක්
මේ නිසායි, එය විස්මයජනක වී ඇත්තේ
” GLAAD හි සභාපති සහ CEO සාරා කේට් එලිස් චිත්‍රපටය අගය කරමින් පැවසූයේ, “එය චිත්‍රපටයේ කුඩා ජවනිකාවක් පමණක් වුවත්, චිත්‍රපට කර්මාන්තයේ විශාල ඉදිරි පිම්මක්
" යැයි පවසමිනි‍
රුසියාව තුළ, විටැලි මිලොනොව් චිත්‍රපටය තහනම් කළ යුතු බවට සංස්කෘතික අමාත්‍යවරයාට දෝෂාරෝපණය කළ නමුත්, ඒ වෙනුවට එයට අවුරුදු 16+ ඇගයුමක් (අවුරුදු 16ට අඩු දරුවන්ට එය නැරඹිය හැක්කේ දෙමාපියන් සමග පමණි) ලබා දිණි
මීට අමතරව, ඇලබාමාවේ හෙනැගර්හි සිනමාශාලාවක මෙම චිත්‍රපටය ප්‍රදර්ශනය නොවූයේ මෙම උප කතාවස්තුව හේතුවෙනි
මැලේසියාව තුළ, චිත්‍රපට වාරක මණ්ඩලය නිර්දේශ කළේ "සමලිංගක ජවනිකාව" කපාහැරිය යුතු බවයි. මේ හේතුවෙන් ඩිස්නි සමාගම විසින් එහි මුදාහැරීම තාවකාලිකව කල්දැමූ අතර, එය වාරණයෙන් ‍තොරව මුදාහැරිය නොහැකි නම් විකාශය අත්හිටුවන බවට ඔවුහු තීරණය කළහ
චිත්‍රාගාරය විසින් මුදාහැරීමේ දිනය මාර්තු 30 වෙත ගෙනගිය අතර, මෙමගින් මැලේසියා වාරක මණ්ඩලයට චිත්‍රපටය වෙනස්කම්වලින් යුතුව හෝ රහිතව මුදාහැරිය යුතු ද යන්න පිළිබඳ තීරණයක් ගැනීමට කාලය ලැබිණි
බෙදාහරින්නන් සහ නිෂ්පාදකයින් අනතුරුව මැලේසියාවේ චිත්‍රපට අභියාචනා කමිටුවට අභියාචනයක් ඉදිරිපත් කරන ලදී
එහි දී චිත්‍රපටය කපා දැමීමකින් තොරව ප්‍රදර්ශනය කිරීමට අවසර හිමිවූ අතර, P13 ඇගයුම අනුව "සමලිංගික ජවනිකාව" ඉතා කුඩා වූ හෙයින් එය චිත්‍රපටයේ සෙසු ධනාත්මක අංගවලට බලපෑමක් ඇතිනොවන බව පැවසිණි
කුවේටයේ, මෙම චිත්‍රපටය රටේ බොහෝ සිනමාහල්වල හිමිකාරීත්වය ඇති ජාතික සිනමා සමාගම විසින් සිනමාහල්වලින් ඉවත් කරන ලදී
සමාගමේ කමිටු සාමාජිකයකු පැවසූයේ තොරතුරු වාරණ දෙපාර්තමේන්තු අමාත්‍යාංශය විසින් මෙය තිරගත වීම අත්හිටුවා එහි අහිතකර කොටස් සංස්කරණය කරන ලෙස පැවසූ බවයි.

චිත්‍රපටයට එරෙහි උද්ඝෝෂණ ගණනාවක් විය
උද්ඝෝෂණයකට කැඳවමින් LifePetitions අත්සන් 129,000කට අධික සංඛ්‍යාවක් ලබාගත් අතර, ඇමරිකානු පවුල් සංවිධානය උද්ඝෝෂණයක් සඳහා අත්සන්කරුවන් 50,000කට අධික සංඛ්‍යාවකගෙන් යුත් පෙත්සමක් ලබාගත්තේ ය
බෙල් සිරගත කරන මෘගයා
ඩිස්නි ආයතනය විසින් බෙල් ශක්තිමත් තරුණියක ලෙස පෙන්වීමට උත්සාහ දරා ඇත
නමුත් ඇතැම් විචාරකයන් පවසන්නේ චිත්‍රපටයේ චිත්‍රපටයේ ප්‍රධාන ප්‍රස්තුතය– එනම් ඔබව සිරකරුවකු ලෙස තබාගන්නා අයකුට පෙම්කිරීම අභව්‍ය බව– ගැටලුකාරී බවයි. මුල් සජීවීකරණ චිත්‍රපටයේ මෙන්ම ඇතැමුන් යෝජනා කළේ බෙල් ස්ටොක්හෝම් සහලක්ෂණයෙන් (ප්‍රාණඇපකාරීත්වයේ දී සිය දිවි ගලවාගැනීම පිණිස ප්‍රාණඇපකරුවන් තමන් අල්ලාගත් තැනැත්තන් සමග මානසික මිත්‍රත්වයක් ඇතිකර ගැනීම) පෙළෙන බවයි. අත්සන් තැබීමට පෙර බෙල් මෘගයා සමග නුසුදුසු සම්බන්ධයක් ඇති කරගන්නේ දැයි තමන් අධ්‍යනය කළ බවයි. ඒ අනුව ඇය නිගමනය කළේ ජනකථාවේ මෙම ප්‍රභේදයට එම විචාරය නොගැළපෙන බවයි. වොට්සන් ස්ටොක්හෝම් සහලක්ෂණය පිළිබඳ විස්තර කළේ "එහි දී සිරකරුවකු තමා අල්ලාගත් තැනැත්තා සමග ප්‍රේමයෙන් බැ‍ඳෙයි
නමුත් බෙල් නිතරම ක්‍රියාකාරීව [මෘගයා සමග] වාදයන්හි ද පැටලෙයි
‍ස්ටොක්හෝම් ‍සහලක්ෂණයෙන් පෙළෙන්නකුගේ කිසිදු ලක්ෂණයක් ඇය නොපෙන්වන අතර, ඇය ස්වාධීනව, නිදහස් සිතිවිල්ලෙන් පසුවනවා", එසේම ඇය තවදුරටත් පැවසූයේ බෙල් මෘගයා සමග ප්‍රේමය සහ මිත්‍රත්වය ඇරඹීමට පෙර විරෝධය දක්වන බවයි.

"ස්ටොක්හෝම් සහලක්ෂණය" යන වදන ගොඩනැගූ ම‍නෝචිකිත්සක ‍ෆ්‍රෑන්ක් ඔච්බර්ග් පවසන්නේ සහලක්ෂණයෙන් පීඩා විඳින සිරකරුවන් පෙන්වන ක්ෂතික ලක්ෂණ බෙල් කෙරෙන් නොපෙන්වන බවයි. එයට හේතුව ඇය මියයාමට සිතමින් සිටින අවධියක් අන්තර්ගත නොවීමයි
ඇතැම් චිකිත්සකයින්, මෙම යුවලගේ සම්බන්ධතාවය ස්ටොක්හෝම් සහලක්ෂණයේ සායනික අර්ථදැක්වීම සමග නොගැළපුණ ද, මෙහි නිරූපිත සම්බන්ධතාවය නුසුදුසු සහ දුෂ්කෘත්‍යමය බව පවසා ඇත
බියුටි ඇන්ඩ් ද බීස්ට් යනු 18වන සියවසේ ප්‍රංශයේ යෝජිත විවාහයන් සඳහා තරුණ යුවතියන් වෙනුවෙන් ලියැවුණු සුරංගනා කථාවකි
Voxහි කොන්ස්ටන්ස් ග්‍රේඩි ලියා ඇත්තේ බල විෂමතාවය ඩිස්නි ප්‍රභේදය තුළ තීව්‍ර කොට ඇති බවයි. Elite Daily''හි ඇනා මෙන්ටා පවසන්නේ මෘගයා බෙල්ව සිරගත කිරීම, රිදවීම සහ මෙහෙයවීම සම්බන්ධයෙන් ඇගෙන් සමාව නොගන්නා බවයි. මෙහි ඔහු බෙල්ට සලකන ආකාරය අයහපත් යැයි මෙහි නොපෙන්වයි.

ආශ්‍රේයයන්

බාහිර සබැඳි

 වයලට් ලෙවොයිට් (ඇගයුම් 3/5)

සටහන් 

2017 චිත්‍රපට
2017 3D චිත්‍රපට
2017 පරිගණක-සජීවීකරණ චිත්‍රපට
2010 දශකයේ සංගීතමය චිත්‍රපට
2010 දශකයේ ෆැන්ටසි චිත්‍රපට
2010 දශකයේ ප්‍රේම වෘත්තාන්ත චිත්‍රපට
ඇමරිකානු චිත්‍රපට
ඇමරිකානු 3D චිත්‍රපට
ඇමරිකානු පරිගණක-සජීවීකරණ චිත්‍රපට
ඇමරිකානු සංගීතමය ෆැන්ටසි චිත්‍රපට
ඇමරිකානු ප්‍රේම වෘත්තාන්ත ෆැන්ටසි චිත්‍රපට
ඇමරිකානු ප්‍රේම වෘත්තාන්ත සංගීතමය චිත්‍රපට
ඉංග්‍රීසි-භාෂා චිත්‍රපට
ඩිස්නි චිත්‍රපට ප්‍රතිනිර්මාණ
ඩිස්නි බියුටි ඇන්ඩ් ද බීස්ට්
 ශාප පිළිබඳ චිත්‍රපට
ආත්මරාගය පිළිබඳ චිත්‍රපටය
පෙනුම වෙනස් කිරීම පිළිබඳ චිත්‍රපට
සුරූපිනිය සහ මෘගයා පාදක කරගත් චිත්‍රපට
අනුවර්තන පාදක කරගත් චිත්‍රපට
සුරංගනා කථා පාදක කරගත් චිත්‍රපට
 මාලිගා පසුබිමෙහි නිර්මාණය වූ චිත්‍රපට
ප්‍රංශය පසුබිමෙහි නිර්මාණය වූ චිත්‍රපට
1770 දශකය පසුබිමෙහි නිර්මාණය වූ චිත්‍රපට
පැරීසිය පසුබිමෙහි නිර්මාණය වූ චිත්‍රපට
ලන්ඩනයේ රූගත වූ චිත්‍රපට
පරිගණක-ජනිත රූ භාවිතා වන චිත්‍රපට
IMAX චිත්‍රපට
මැන්ඩවිල් ෆිල්ම්ස් චිත්‍රපට
 වෝල්ට් ඩිස්නි පික්චර්ස් චිත්‍රපට
බිල් කොන්ඩන් අධ්‍යක්ෂණය කළ චිත්‍රපට
ඇලන් මෙන්කන්ගේ චිත්‍රප‍ට ස්වර ලිපි නිර්මාණ
ස්ටීවන් ච්බොස්කිගේ තිර රචන
චිත්‍රපට තුළ මායාකර්ම
බාහුබලි
ද බිගිනිං (සිංහල
බාහු බලය ඇත්තා) යනු එස්. එස්. රාජමෞලි විසින් අධ්‍යක්ෂණය කරන ලද 2015 ඉන්දියානු වීරකථා ෆැන්ටසි චිත්‍රපටයකි
ශෝබු යාර්ලගද්දා සහ ප්‍රසාද් දේවිනේනි විසින් නිෂ්පාදනය කරන ලද මෙය, තෙලිඟු සහ දෙමළ භාෂාවලින් සමගාමීව රූගත කරන ලද කොටස් දෙකකින් යුත් චිත්‍රපට මාලාවේ පළමු චිත්‍රපටය වේ
චිත්‍රපටයේ ප්‍රධාන චරිත නිරූපණය කරන්නේ ප්‍රභාස්, රානා දග්ගුබාති, තමන්නා සහ අනුෂ්කා ෂෙට්ටි විසිනි
සත්‍යරාජ්, රම්‍යා ක්‍රිෂ්ණන්, නසාර්, ආදිවි සේෂ්, තානිකෙල්ල භරනි සහ සුදීප් මෙහි සහාය චරිත නිරූපණය කරනු ලබයි
චිත්‍රපටයේ ධ්වනිපථය සහ පසුබිම් සංගීත නිර්මාණය සිදු කරන ලද්දේ එම්. එම්. කීරවානි විසින් වන අතර, සිනෙමාරූපණය, සංස්කරණය, කලා අධ්‍යක්ෂණය සහ දෘශ්‍ය ප්‍රයෝග මෙහෙයවීම සිදුකරන ලද්දේ පිළිවෙලින් කේ. කේ. සෙන්තිල් කුමාර්, කෝටගිරි වෙන්කටේස්වරා රාඕ, සාබු සිරිල් සහ වී. ශ්‍රීනිවාස් මෝහන් විසිනි
කෝටි 180ක (බිලියන 1.8) අයවැයක් සහිතව නිපදවූ මෙම චිත්‍රපටය ලොව පුරා මුදාහැරුණේ 2015 ජූලි 10 දින ය
විචාරකයින් වෙතින් යහපත් ප්‍රතිචාර ලද මෙය ඉන්දියාව තුළ ඉහළම ආදායම් ලබන ඉන්දියානු චිත්‍රපටය, ගෝලීයව තෙවන ඉහළම ආදායම ලද ඉන්දියානු චිත්‍රපටය, ලොව පුරා  කෝටි 650කට (බිලියන 6.5) අධික සමස්ත ආදායමක් ලබාගත් ප්‍රථම සහ එකම දකුණු ඉන්දියානු චිත්‍රපටය, හින්දි හඬකැවූ ප්‍රභේදයෙන් ලොවු පුරා  කෝටි 100කට (බිලියන 1) අධික ආදායමක් ලබාගත් හින්දි-නොවන චිත්‍රපටය, සර්වකාලීන ඉහළම ආදායම ලබන තෙලිඟු චිත්‍රපටය ද වේ
වින්සන්ට් ටැබයිලොන් විසින් සංස්කරණය කරන ලද චිත්‍රපටයේ අන්තර්ජාතික ප්‍රභේදය විවිධ චිත්‍රපට උළෙලවල්වල දී තිරගත කෙරිණි
එය හොඳම ෆැන්ටසි චිත්‍රපටය සඳහා සැට්ර්න් සම්මානය සහ ඇමරිකානු විද්‍යා ප්‍රබන්ධ, ෆැන්ටසි සහ සංත්‍රාස චිත්‍රපට පිළිබඳ ඇකඩමියේ සම්මාන සඳහා නිර්දේශ ද විය
මෙහි තෙලිඟු ප්‍රභේදය 63වන ජාතික චිත්‍රපට සම්මාන උළෙලේ දී හොඳම වෘත්තාන්ත චිත්‍රපටය-ස්වර්ණ පද්ම සම්මානය සහ හොඳම විශේෂ ප්‍රයෝග යන සම්මාන හිමි කරගත්තේ ය
කථාපුවත 

දකුණු ඉන්දියාවේ පුරාතන මහිෂ්මතී අධිරාජ්‍යයේ රාජ මාතාව වන සිවගාමී (රම්‍යා ක්‍රිෂ්ණන්) තුවාල ලබා සිටින අතර, ඇය දැවැන්ත දිය ඇල්ලක් අසල ගුහාවක් තුළින් දරුවකු සමග පැමිණෙයි
ඇය තමන් පසුපස ලුහුබැඳ පැමිණි සෙබලුන්ව මරාදමන අතර, දරුවා රැකගැනීමේ අරමුණින් සිය දිවිය කැප කරයි
ඇය ජලය තුළින් ඇවිද යන්නේ දරුවාව ජලයෙන් ඉහළට ඔසවා තබාගනිමිනි
එම ප්‍රදේශයේ ප්‍රාදේශික ගෝත්‍රික ප්‍රජාවක් විසින් දරුවාව බේරාගන්නා අතර, ගෝත්‍රයේ රැජින වන සංගා (රෝහිනී) දරුවාව හදාවඩා ගනියි
ඇය එම දරුවාව ‘ශිවුදු’ ලෙස නම්කරයි
සංගා සිය ගෝත්‍රයේ වැසියන්ට දිය ඇල්ල හරහා වූ රහස් මාර්ගය අවහිර කරන ලෙස පවසන්නේ ඇගේ පුත්‍රයාව ඇය අසලම තබාගැනීමේ අපේක්ෂාවෙනි
ශිවුදු (ප්‍රභාස්) මේ වනවිට ශක්තිමත් තරුණයකු බවට පත්ව සිටින අතර, ඔහු දිය ඇල්ල තරණය කොට ඉහළට යාමේ අපේක්ෂාවෙන් පසුවෙයි
ඔහු ඒ සඳහා ප්‍රයත්න දැරුව ද එය අසාර්ථක වේ
එක් දිනෙක, ඔහු තරුණියකට අයත් දිය ඇල්ලෙන් පහළට ඇදවැටුණු දැව වෙස්මුහුණක් සොයාගනියි
එම තරුණිය‍ගේ අනන්‍යතාව සොයාගැනීමේ අභිප්‍රායෙන් පෙළෙන ඔහු කෙසේ හෝ සාර්ථකව කන්ද තරණය කරයි
දිය ඇල්ල මුදුනේ දී, ශිවුදු අනාවරණය කරගන්නේ වෙස්මුහුණ අවන්තිකා (තමන්නා) නැමැති රණකාමී කැරළිකාරියකට අයත් බවයි. ඇගේ කණ්ඩායම මහිෂ්මතී රාජධානියේ භල්ලලදේව අධිරාජයාට (රානා දග්ගුබාති) එරෙහිව ගරිල්ලා සටන් දියත් කරති
මෙම කණ්ඩායමේ අරමුණ වන්නේ වසර 25ක් පුරා මාලිගයේ එළිමහනේ යදම් ලා බැඳ තැබූ ඔවුන්ගේ හිටපු රැජිනිය වන දේවසේනා (අනුෂ්කා ෂෙට්ටි) මුදවාගැනීමයි
එදිරියේ දී පැවැත්වෙන උත්සවයේ දී රැජිනියව බේරා ගැනීමට අවන්තිකාට අවස්ථාව ලබා දී ඇත
අවන්තිකා මහිෂ්මතිය කරා යන ගමනේ දී ඇයට ශිවුදු හමුවේ
මුලින් ඇය මුරණ්ඩු තැනැත්තියක වුව ද, අවන්තිකා ඔහු සමග ප්‍රේමයෙන් බැ‍ඳෙන්නේ ශිවුදු දිය ඇල්ල තරණය කොට පැමිණ ඇත්තේ තමන්ව සොයාගෙන බව දැනගැනීමෙන් පසුවයි. ඇයට උපකාර කිරීමට ප්‍රතිඥා දෙන ශිවා මහිෂ්මතී රාජ්‍යය වෙත ඇතුළු වන්නේ දේවසේනා රැජිනව බේරාගැනීම පිණිසයි
මේ අවස්ථාවේ අධිරාජයා විසින් සිවිල් වැසියන්ගේ සියලුම රත්රන් පැහැරගෙන ඉන් ඔහුගේ දැවැන්ත ප්‍රතිමාවක් තනා ඇත
අඩි 100ක් උසැති මෙම ප්‍රතිමාව උත්සවයේ දී නගරයේ මධ්‍යයේ ස්ථාපනය කිරීමට නියමිත ය
ප්‍රතිමාව ස්ථාපනය කිරීමේ දී, ප්‍රතිමාව ඇද වැටෙන්නට යන අතර එයට යටවී කම්කරුවන් 100ක් මරණයට පත්වන්නට යන බැව් පෙනේ
නමුත් වෙස්වලාගත් ශිවුදු ඔවුනට ආරක්ෂිතව ප්‍රතිමාව පිහිටුවීමට උපකාර කරයි
නමුත් ශිවුදුගේ මුහුණ දකින එක් වහල් සෙවකයකු "බාහුබලි" යනුවෙන් හඬනගයි
මෙම රාවය මුළු මහත් ජනයා අතරම පැතිරයන්නේ භල්ලලදේව අධිරාජයාට මරු පහරක් එල්ල කරමිනි
සවස් යාමයේ භල්ලල සිය සෙබලුන් අතර මෙය විමර්ශනය කරන අවස්ථාවේ, ශිවුදු පෙනීසිටින අතර ඔහු දේවසේනා ද රැගෙන මාලිගයෙන් පලා යයි
ශිවුදු ඇය සමග පලායන නමුත් දක්ෂ රණකාමියකු සහ රජුගේ රාජකීය වහලකු වන කට්ටප්පා (සත්‍යරාජ්) ඔවුන් පසුපස ලුහුබඳියි
ශිවුදු විසින් භල්ලල‍‍ගේ එකම පුත්‍රයා වන භද්‍ර කුමරුන්ගේ (ආදිවි සේෂ්) හිසගසා දැමීමත් සමග, කට්ටප්පා සිය ආයුධ පහත හෙළන්නේ ශිවුදු යනු හිටපු රජ අමරේන්ද්‍ර බාහුබලි (ප්‍රභාස්) සහ දේවසේනාගේ පුත් මහේන්ද්‍ර බාහුබලි බව වටහා ගැනීමෙනි
අමරේන්ද්‍ර බාහුබලිගේ අතීතය පිළිබඳ ආවර්ජනය කෙරේ
අමරේන්ද්‍රගේ පියා වූ වික්‍රමදේව මහිෂ්මතී රාජ්‍යයේ රජු ලෙස තෝරාපත් කරගැනීම ඔහුගේ වැඩිමහල් සොහොයුරා වන බිජ්ජලදේවගේ (නසාර්) නොසතුටට හේතුවෙයි
ඔහු සිතන්නේ සිය ආබාධිතතාව හේතුවෙන් මෙය තමන්ට කළ මදිපුංචිකමක් ලෙසයි
වික්‍රමදේව මියයන්නේ මහිෂ්මතී සිහසුනට උරුමකරුවකු නම් නොකර ය
ඔහුගේ රැජින අමරේන්ද්‍ර නම් පුතුව බිහි කිරීමෙන් පසුව මියයයි
බිජ්ජලගේ බිසව වන සිවගාමී කට්ටප්පාගේ සහාය ඇතිව රාජධානිය පාලනය කිරීමේ වගකීම භාරගන්නේ නව රජකු පත්කරන තෙක් ය
එසේම ඇය බිළිඳ අමරේන්ද්‍ර හදාවඩා ගැනීමේ වගකීම ද භාරගන්නේ ඔහුව බාහුබලි ලෙස නම්කරමිනි
ඇය බාහුබලිව සිය පුත්‍රයා වන භල්ලලදේව සමග හදාවඩා ගනියි
කුමාරවරුන් දෙදෙනා එකට හැදී වැඩෙන අතර, කලා, විද්‍යා, වෙස්වලා ගැනීම්, දේශපාලනය සහ රණකාමය ඇතුළු සියලු ක්ෂේත්‍රවලින් ඔවුන්ව පුහුණු කෙරේ
නමුත් රාජ්‍යත්වය කෙරෙහි ඔවුන් දෙදෙනා තුළ ඇති ආකල් බෙහෙවින් වෙනස් යත අමරේන්ද්‍ර බාහුබලි (ප්‍රභාස්) නිදහස් මතධාරියකු වන අතර සැමදෙනාටම කරුණාව දක්වයි. නමුත් භල්ලල දේව (රානා දග්ගුබාති) අනුකම්පා විරහිත පුද්ගලයකු වන අතර, කෙසේ හෝ සිය අරමුණු ඉටු කරගැනීමට ප්‍රයත්න දරන්නෙකි
ඔහු සිය පියා සමග එක්ව කිහිප වරක්ම බාහුබලි මරාදැමීමට කුමන්ත්‍රණය කරයි
කාලකේයවරුන් මහිෂ්මතිය සමග යුද්ධයක් අරඹන විට සිවගාමී පොරොන්දු වන්නේ කාලකේය රජුගේ හිස දසා දමන තැනැත්තා රාජධානියේ අනාගත රජු බවයි. එසේම ඇය සියලු ආයුධ කුමාරවරුන් දෙදෙනා අතර සමව බෙදිය යුතු බව ද පවසයි
නමුත් භල්ලලගේ ජයග්‍රහණය උදෙසා බිජ්ජලදේව කමුන්ත්‍රණය කොට බාහුබලිට බාල ආයුධ ලබා දෙයි
යුද්ධයේ දී මහිෂ්මතියට අවාසිදායක අවස්ථාවක් පෙනීගිය විට අමරේන්ද්‍ර සිය සෙබලුන් දිරි ගන්වමින් සිය දිවි දෙවැනි කොට සතුරු හමුදා වනසා දමයි
කාලකේය රජුව (ප්‍රභාකර්) මරාදමන්නේ භල්ලල දේව විසින් වුව ද, සිවගාමී විසින් අමරේන්ද්‍ර බාහුබලි නව අධිරාජයා ලෙස නම් කරන්නේ ඔහුගේ ශ්‍රේෂ්ඨත්වය සහ සටනේ දී දැක්වූ නායකත්වය හේතුවෙනි
මෙම අතීතාවර්ජනයෙන් පසුව, සංගා විසින් අමරේන්ද්‍රගේ වත්මන් තතු විමසීමේ දී කඳුළු පිරි දෑසින් යුතුව පවසන්නේ ඔහු මියගිය බවයි. චිත්‍රපටය සමාප්ත වන්නේ ඔහුගේ මරණයට වගකිව යුතු කට්ටප්පා බව අනාවරණය කිරීමෙනි
චරිත නිරූපණය 

 ප්‍රභාස්, ශිවුදු හෙවත් මහේන්ද්‍ර බාහුබලි සහ අමරේන්ද්‍ර බාහුබලි ලෙස
 රානා දග්ගුබාති, භල්ලල දේව/ පල්ලලතේවන් ලෙස 
 අනුෂ්කා ෂෙට්ටි, මහාරාණි දේවසේනා ලෙස
 තමන්නා, අවන්තිකා ලෙස
 රම්‍යා ක්‍රිෂ්ණන්, සිවගාමී ලෙස
 සත්‍යරාජ්, කට්ටප්පා ලෙස
 නසාර්, බිජ්ජලදේව ලෙස
 රෝහිනී, සංගා ලෙස
 තානිකෙල්ල භාරණි, ස්වාමිජී ලෙස
 ආදිවි සේෂ්, භද්‍ර ලෙස
 ප්‍රභාකර්, කාලකේයවරුන්ගේ රජු ලෙස
 සුදීප් (පසුබිම් රංගනය), අස්ලම් ඛාන් ලෙස
 එස්. එස්. රාජමෞලි (පසුබිම් රංගනය), දෛවඥයා ලෙස
 නෝරා ෆටේහි (පසුබිම් රංගනය), කොළ පැහැ සැට්ටය හැඳි නළඟන ලෙස
 ස්කාලට් මෙලිෂ් විල්සන් (පසුබිම් රංගනය), තැඹිලි පැහැ සැට්ටය හැඳි නළඟන ලෙස
 ස්නේහා උපධ්‍යායි (පසුබිම් රංගනය), නිල් පැහැ සැට්ටය හැඳි නළඟන ලෙස
 රාකේෂ් වරේ, භල්ලලදේවගේ මිතුරා ලෙස
 තේජා කාකුමානු, සාකේතුඩු ලෙස
 භාරනි, මර්තාණ්ඩ ලෙස
 සුබ්බරායා ෂර්මා
 අආත්‍ය, රාජ ගුරු ලෙස

නිෂ්පාදනය 

බාහුබලි
ද බිගිනිං නිෂ්පාදනය කරන ලද්දේ ඉන්දියාවේ හයිදරාබාද් මූලික කරගත් තෙලිඟු භාෂා චිත්‍රපට මධ්‍යස්ථානය වන ටොලිවුඩයේ ය
මෙම චිත්‍රපට මාලාව මෙතෙක් ඉන්දියාවේ නිර්මිත වියදම් අධිකම චිත්‍රපට යැයි විශ්වාස කෙරේ
2011 පෙබරවාරි මස, එස්. එස්. රාජමෞලි නිවේදනය කළේ ඔහුගේ ඉදිරි චිත්‍රපටයේ ප්‍රභාස් රඟන බව ය
2013 ජනවාරියේ දී, ඔහු නිවේදනය කළේ තමන් නිර්මාණය කරමින් පවතින චිත්‍රපටයේ නම බාහුබලි බවයි. චිත්‍රපටයේ සැබෑ නිෂ්පාදන කටයුතු ආරම්භ වූයේ 2013 ජූලි 6 දින කුර්නූල්හි ශිලා උද්‍යානයේ ය
චිත්‍රපටයේ දිය ඇලි සහිත දර්ශන රූගත කෙරුණේ කේරළයේ අතිරපිල්ලි ඇල්ලේ ය
මහිෂ්මතී රාජධානිය සඳහා දැවැන්ත පසුතල හයිදරාබාදයේ රාමෝජි චිත්‍රපට නගරයේ ඉදි විය
චිත්‍රපටයේ හිම දර්ශන රූගත කෙරුණේ බල්ගේරියාවේ ය
රා‍ජමෞලිගේ බොහෝ චිත්‍රපට සඳහා තිර රචනය සිදුකළ තිර රචක, කේ. වී. විජයේන්ද්‍ර ප්‍රසාද්ම නැවත වරක් බාහුබලි සඳහා කථා පුවත රචනා කළේ ය
චිත්‍රපටය වසරක පූර්ව නිෂ්පාදන ක්‍රියාවලියකට යටත් වූ අතර, එහි දී කථා පුවරු දළ රූ 15,000ක් නිර්මාණය කෙරිණි
මෙය ඉන්දියානු චිත්‍රපටයක් සඳහා මෙතෙක් නිර්මාණය වූ වැඩිම කථා පුවරු සංඛ්‍යාව ද වේ
චිත්‍රපටයේ දර්ශනවලින් සියයට 90කට වැඩි ප්‍රමාණයක් දෘශ්‍යමය වශයෙන් වැඩිදියුණු කළ දර්ශන වූ අතර, නිෂ්පාදකයා අනුව ලොව පුරා VFX ශිල්පීන් 600කට අධික පිරිසක් අංශ 18ක් ඔස්සේ සේවයෙහි නියුතු වූහ
මෙහි මූලිකත්වය ගන්නා ලද්දේ හයිදරාබාද්හි මකුට VFX සහ ෆයර්ෆ්ලයි, හයිදරාබාදයේ සහ චෙන්නායිහි ප්‍රසාද් ස්ටූඩියෝස්, හයිදරාබාදයේ අන්නපූර්ණ ස්ටූඩියෝස්, මැලේසියාවේ ටාවු ෆිල්ම්ස්, සහ දකුණු කොරියාවේ ඩාන්සිං ඩිජිටල් ඇනිමේෂන් ඇන්ඩ් මැක්‍රොග්‍රාෆ් යන ආයතන විසිනි
මින් පෙර ද එස්. එස්. රාජමෞලි සමග කටයුතු කොට අත්දැකීම් ඇති මකුට VFX ආයතනය ප්‍රධාන දෘශ්‍ය ප්‍රයෝග චිත්‍රාගාරය ලෙස භාවිතා විය
චිත්‍රපටයේ සිනෙමාරූපණය සිදුකරන ලද්දේ කේ. කේ. සෙන්තිල් කුමාර් විසින් දින 380ක් ඔස්සේ ය
මෙහි දී ඔහු විසින් Arri Alexa XT කැමරාවක් සමග මාස්ටර් ප්‍රයිම් කාචයක් භාවිතා කරන ලදී
මෙය ඩිජිටල් කැමරාවක් ආධාරයෙන් කළ රාජමෞලිගේ පළමු චිත්‍රපටය ද වේ
චිත්‍රපටයේ දර්ශනවලින් බොහෝමයක් රූගත කෙරුණේ ARRIRAW ආකෘතියෙන් 4
3 දර්ශනානුපාතයෙනි
මන්දිත චලන දර්ශන සඳහා 120 fps ශීඝ්‍රතාවෙන් යුතු ARRIRAW 16.9 භාවිතා විය
සම්මත ARRIRAW ආකෘතියට වඩා විශාල රූප රාමු ලබාගැනීමේ දී පූර්ණ 3.4K සංවේදකය භාවිතා වන ඕපන් ගේට් ආකෘතිය භාවිතයෙන් VFX දර්ශනවල උපරිම ගුණාත්මක භාවය තහවුරු කරගන්නා ලදී
ඉන්දියානු චිත්‍රපටවල ප්‍රථම වරට, 4K චිත්‍රපට මුද්‍රණය 1
1.88ක දර්ශනානුපාතයෙන් යුතුව පරිවර්තනය කෙරුණේ තිරවල උපරිම සිනෙමා අත්දැකීම ලබාගත හැකි ආකාරයෙනි
මෙය නිෂ්පාදකයා පැවසූ පරිදි 4K ප්‍රක්ෂේපක ක්‍රමය හා ගැළපෙන සේ සකස් කෙරිණි
චිත්‍රපටයේ නිෂ්පාදන නිර්මාණවේදියා වූ සාබු සිරිල් සෙබලුන් සඳහා අවශ්‍ය වූ අසිපත්, ශීර්ෂාවරණ සහ සන්නාහ ඇතුළත් වෙනස් වර්ගවල ආයුධ 10,000ක් පමණ නිර්මාණය කළේ ය
අසිපත්වල සැහැල්ලුභාවය වෙනුවෙන් ලෝහ වෙනුවට කාබන්-තන්තු භාවිතා කෙරිණි
කලා අධ්‍යක්ෂකවරයා පැවසූයේ එම අමුද්‍රව්‍යයම හෙලිකොප්ටර් තල සෑදීමට භාවිතා වන බවයි. චිත්‍රපටයේ එන භල්ලල දේවගේ අඩි 100ක් උසැති ප්‍රතිමාවේ හිස නිර්මාණය කිරීමට 3D මුද්‍රණ තාක්ෂණය භාවිතා විය
මෙහි සන්නාහවලට සැහැල්ලුභාවයක් සහ සම් වැනි ස්වරූපයක් ගෙනදීම සඳහා ඒවා ෆ්ලෙක්සි ෆෝම් භාවිතාකොට නිර්මාණය කෙරිණි
මෙහි දෘශ්‍ය ප්‍රයෝග නියාමක ලෙස වී. ශ්‍රීනිවාස් මෝහන් තෝරාගැනුණු අතර, මෙහි සංස්කාරකවරයා වූයේ කෝටගිරි වෙන්කටේස්වරා රාඕ ය
පී. එම්. සතීෂ් මෙහි ශ්‍රව්‍ය නිර්මාණවේදියා වූ අතර, පීටර් හේන් මෙහි ක්‍රියාදාම ජවනිකා සම්බන්ධයෙන් කටයුතු කළේ ය
මෙහි වස්ත්‍ර නිර්මාණය සිදුකරන ලද්දේ රාමා රාජමෞලි සහ ප්‍රසාන්ති තිපිර්නේනි විසිනි‍
මෙහි පෙළ නිෂ්පාදකවරයා වූයේ එම්. එම්. ශ්‍රීවල්ලි ය
දෘශ්‍ය ප්‍රයෝග 
ජාතික සම්මාන ලාභී වී. ශ්‍රීනිවාස් මෝහන් බාහුබලිහි දෘශ්‍ය ප්‍රයෝග නියාමක ලෙස කටයුතු කළේ ය
චිත්‍රපටය 90%ක් පමණම CGI නිර්මාණවලින් යුත් අතර එය VFX දර්ශන 2500කින් පමණ සමන්විත ය
හයිදරාබාද් මූලික කරගත් මකුට VFX ආයතනය ප්‍රධාන දෘශ්‍ය ප්‍රයෝග චිත්‍රාගාරය ලෙස තෝරාගැනිණි
එය චිත්‍රපටයේ පරිගණක-ජනිත රූවලින් 50%කට වැඩි ප්‍රමාණයක් සඳහා දායකත්වය දැක්වී ය
මකුට ආයතනය විසින් දායකත්වය සැපයූ නිර්මාණවලින් සමහරක් ලෙස අඩි 1500ක් උසැති දියඇල්ල ජීවමාන ලෙස නිර්මාණය කිරීම, දැවැන්ත කඳු සහ මහිෂ්මතී රාජධානිය ඇතුළු මහා භූමිදර්ශන, එහි දේවාල සහ මාලිගා ඇතුළත් විය
දැවැන්ත දිය ඇල්ල නිර්මාණය කිරීම සඳහා වසර 2කට ආසන්න කාලයක් ගතවූයේ මකුට ආයතනයට තරල ගතික සහ සමාකරණ සංකීර්ණභාවයන් සමග කටයුතු කිරීමට සිදුවූ හෙයිනි
දිය ඇල්ල ඇතුළත් සෑම රූප රාමුවක්ම නවතම පසුතලයක් නිර්මාණය කිරීමට සමාන යැයි මකුට පවසයි
හයිදරාබාද් පාදක කරගත් ෆයර්ෆ්ලයි ක්‍රියේටිව් ස්ටූඩියෝව ප්‍රධාන වශයෙන්ම චිත්‍රපටයේ මිනිත්තු 25කට ආසන්න කාලයක් දිවෙන යුධ දර්ශන සම්බන්ධයෙන් කටයුතු කළේ ය
මිට අමතරව ෆයර්ෆ්ලයි ක්‍රියේටිව් විසින් දිය යට VFX රූපරාමු සහ කාලකේය චරිත ගොඩනැගීමට උපකාරී විය
මැලේසියාවේ ටාවු ෆිල්ම්ස් වෙතින් CGI බයිසන් ගව රුව නිර්මාණය කළ අතර, හයිදරාබාදයේ ප්‍රසාද් EFX ආයතනය පූර්ව සහ පශ්චාත් යුධ දර්ශන කිහිපයක් ඩිජිටල් බහුගුණකරණයට දායක විය
මීට අමතරව ප්‍රසාද් ආයතනය විසින් මෙහි එක් දර්ශනයක කට්ටප්පාගේ ත්‍රිමාණ රුවක් නිර්මාණය කොට වෙනත් අමතර නළුවකුගේ සිරුරට එම හිස ඇතුළත් කොට සකසන ලදී
හයිදරාබාදයේ ශ්‍රැෂ්ති VFX ආයතනය ෆයර්ෆ්ලයි ස්ටූඩියෝස් සමග මෙහි යුධ ජවනිකා කිහිපයක් ඩිජිටලීකරණය කොට නිර්මාණය කිරීමට දායක විය
හයිදරාබාදයේ අන්නපූර්ණ ස්ටූඩියෝස් ආයතනය චිත්‍රපටයේ ඩිජිටල් අතරමැදි සහකරු ලෙස තෝරාගැනුණු අතර, ඔවුනගේ කාර්යාභාරය වූයේ සංස්කරණය සඳහා හොඳම වර්ණ සහ ශ්‍රව්‍ය ගුණාංග එකතු කොට එය ඩිජිටලීකෘත අයුරින් පෝෂණය කිරීමයි
බාහුබලි සහ ජුරාසික් වර්ල්ඩ් චිත්‍රපටවල එකම VFX කණ්ඩායම සේවය කරන බවට වූ මාධ්‍ය වාර්තාවලට පිළිතුරු දෙමින් නිෂ්පාදක ශෝබු යාර්ලගද්දා පැවසූයේ එවැනි කිසිදු දායකත්වයක් නොමැති බවත්, එය අන්තර්ජාල ඕපාදූපයක් බවත් ය
ක්වාර්ට්ස් සමග සම්මුඛ සාකච්ඡාවක දී, මකුට VFXහි සම ආදිකර්තෘ පැවසූයේ, "බාහුබලිහි වැඩි ප්‍රමාණයක් සංවර්ධනය කෙරුණේ හයිදරාබාදයේ ටොලිවුඩයේ ය
එහි දී දේශීය දක්ෂතා උපයෝගී කරගැනිණි
ප්‍රධාන වශයෙන් එය නිවසේම  හැදුණු දක්ෂතාවන්ගෙන් නිපදවූ නිවසේම සැදූ වෘත්තාන්තයකි
"

සංගීතය 

රාජමෞලිගේ මස්සිනා වූ එම්. එම්. කීරවානි චිත්‍රපටයේ සංගීත නිර්මාණය සිදුකළ අතර, ශබ්ද පරිපාලනය සිදුකරන ලද්දේ කල්‍යාන් කෝඩුරි විසිනි
මුදාහැරීම 
2015 ජූලි 10 දින තෙලිඟු, දෙමළ, හින්දි සහ මලයාලම් භාෂාවලින් ලොව පුරා සිනමාහල් 4,000ක චිත්‍රපටය මුදාහැරිණි
මින් වාර්තාගත සිනමාහල් 1600ක තෙලිඟු බසින් ද, 1500ක හින්දි බසින් ද, 350ක දෙමළ සහ 225ක මලයාලම් භාෂාවලින් තිරගත විය
මෙම දිනයට එක් දිනකට පෙර බ්ලූස්කයි සිනමොස් ආයතනය විසින් ඇමරිකා එක්සත් ජනපදය තුළ සිනමාහල් 135ක මෙම චිත්‍රපටය මුදාහරින ලදී
මෙහි මංගල දර්ශනයක් ජූලි 9 දින හයිදරාබාද්හි ප්‍රසාද්ස් IMAXහි ද පැවැත්විණි
කේරළයේ චිත්‍රපටය මුදාහැරීමට බාධා පැමිණියේ ප්‍රේමම් නම් මලයාලම් චිත්‍රපටයේ චෞරත්ව සිදුවීමක් නිසා සිනමාහල්වල කොටසක් වසාදැමීම හේතුවෙනි
මේ නිසා මුදාහැරුණේ සිනමාහල් කිහිපයක පමණි
චිත්‍රපටයේ තෙලිඟු ප්‍රභේදය ඉදිරිපත් කරන ලද්දේ කේ. රාඝවේන්ද්‍ර රාඕ විසිනි
දෙමළ ප්‍රභේදය කේ. ඊ. ඥානවේල් රාජා, හ්‍රී තේනන්දල් ෆිල්ම්ස් සහ යූවී ක්‍රියේෂන්ස් වෙතින් ද හින්දි ප්‍රභේදය කරන් ජොහාර් වෙතින් ද, මලයාලම් ප්‍රභේදය ග්ලෝබල් යුනයිටඩ් මීඩියා වෙතින් ද ඉදිරිප්ත කරන ලදී
චිත්‍රපටයේ අන්තර්ජාතික ප්‍රභේදය සැබෑ ප්‍රභේදයට වඩා මිනිත්තු 20ක් දිගින් අඩු අතර, එය නිමවන ලද්දේ වින්සන්ට් ටැබයිලොන් විසිනි
මෙය බුසන් අන්තර්ජාතික චිත්‍රපට උළෙලේ දී තිරගත විය
2015 නොවැම්බරයේ ඊ ස්ටාර් ෆිල්ම්ස් මගින් චීනය තුළ සිනමාහල් 5000කට අධික සංඛ්‍යාවක මෙය ප්‍රදර්ශනය කිරීමට නිෂ්පාදකයින් සැලසුම් කොට ඇත
චීනය තුළ මෙලෙසින් මුදාහළ දැවැන්තම ඉන්දියානු චිත්‍රපටය බවට බාහුබලි පත්වන්නේ 2015 මැයි 22 දින මුදාහළ PK චිත්‍රපටය අභිබවා යමිනි
මෙම චිත්‍රපටය ජපානයේ ද මුදාහැරීමට නියමිතව තිබිණි
ජපානයේ අන්තර්ජාතික චිත්‍රපට මුදාහැරීමේ ක්ෂේත්‍රයේ ප්‍රමුඛයකු වන ට්වින් කෝ සමාගම චිත්‍රපටයේ තිරගත කිරීම් අයිතිය හිමි කරගෙන ඇත
නිෂ්පාදක ශෝබු යාර්ලගද්දා බුසන් ආසියානු ‍චිත්‍රපට වෙළඳපොලේ ආයෝජනය කොට ඇති අතර, ඔහු හෙළි කළේ මෙම චිත්‍රපටය ලතින් ඇමරිකාව, ජර්මනිය සහ යුරෝපා රටවල ද ප්‍රදර්ශනය කිරීමට සැලසුම් කොට ඇති බවයි. MVP එන්ටර්ටේන්මන්ට් ආයතනය විසින් මෙම චිත්‍රපටය තායිලන්තය, වියට්නාමය, ලාඕසය, කාම්බෝජය, මියන්මාරය සහ ටිමෝර්-ලෙස්ටේ රටවල ප්‍රදර්ශනය සැලුසම් කොට ඇත
ලතින් ඇමරිකානු රටවල චිත්‍රපටයේ ප්‍රදර්ශන අයිතිය සන් ඩිස්ට්‍රිබියුෂන් සමාගම විසින් අත් කරගත් අතර, තායිවානයේ ප්‍රදර්ශන අයිතිය ක්‍රියේටිව් සෙන්චරි එන්ටර්ටේන්මන්‍ට් ආයතනය විසින් හිමි කරගන්නා ලදී
කොරියාව තුළ චිත්‍රපටය එන්ටර්මෝඩ් සංස්ථාව වෙතින් ප්‍රදර්ශනය කිරීමට නියමිත ය
අන්තර්ජාතික මුදාහැරීම සඳහා හස්තයක් ලෙස ක්‍රියාකරන අර්කා ඉන්ටර්නැෂනල් ආයතනය විසින් චිත්‍රපටය ජර්මනිය සහ වෙනත් රටවල් 70ක ්‍රපදර්ශනයට විධිවිධාන යොදා තිබිණි
ප්‍රති-නිකුතුව 
මෙම චිත්‍රපටයේ දෙවන කොටස වන බාහුබලි 2
ද කන්ක්ලූෂන් 2017 අප්‍රේල් 28 දින මුදාහැරීමට සැලුසම් කොට ඇති හෙයින්, මෙහි නිෂ්පාදකයින් සහ බෙදාහරින්නන් විසින් මෙම පළමු කොටස 2017 අප්‍රේල් 7 යළි ප්‍රදර්ශනය කිරීමට නියමිත ය
අන්තර්ජාතික චිත්‍රපට උළෙලවල්
මෙම චිත්‍රපටය විවිධ චිත්‍රපට උළෙලවල්හි දී ප්‍රදර්ශනය කෙරිණි
මේ අතරට බුසන් අන්තර්ජාතික චිත්‍රපට උළෙලේ Open Cinema Strand, හේග් ඉන්දියානු චිත්‍රපට උළෙල, ස්පාඤ්ඤයේ සිට්ගෙස් චිත්‍රපට උළෙල, ප්‍රංශයේ යුටෝපියේල්ස් චිත්‍රපට උළෙල, තායිවානයේ තායිපේ ගෝල්ඩන් හෝර්ස් චිත්‍රපට උළෙල, එස්තෝනියාවේ ටැලීන් බ්ලැක් නයිට්ස් චිත්‍රපට උළෙල, පැරීසියේ ලේ’ට්‍රේන්ජ් අන්තර්ජාතික චිත්‍රපට උළෙල, පෝලන්ත‍යේ ෆයිව් ෆ්ලේවර්ස් චිත්‍රපට උළෙල, හොනලුලුහි හවායි අන්තර්ජාතික චිත්‍රපට උළෙල, බෙල්ජියමේ බ්‍රසල්ස්හි බ්‍රසල්ස් අන්තර්ජාතික මනඃකල්පිත චිත්‍රපට උළෙල, ප්‍රංශයේ කාන් චිත්‍රපට උළෙල, රුමේනියාවේ ට්‍රාන්සිල්වේනියා අන්තර්ජාතික චිත්‍රපට උළෙල පැරීසියේ ලේ ග්‍රෑන්ඩ් රෙක්ස්, කර්ජා පොල්ට් සංත්‍රාස චිත්‍රපට උළෙල, ෆේස්ටිවල් ඩි ලැකාමෝ, 8වන BRICS සමුළුව, සහ ගෝවේ 2016 ඉන්දියාවේ අන්තර්ජාතික චිත්‍රපට උළෙල Indian Panorama අංශය අයත් වේ
චිත්‍රපටයේ අන්තර්ජාතික ප්‍රභේදය චීනය, ජපානය, කොරියාව, තායිවානය, ඉන්දුනීසියාව, තායිලන්තය, වියට්නාමය, ලාඕසය, කාම්බෝජය, මියන්මාරය, පිලිපීනය, ටිමෝර්-ලෙස්ටේ සමග ඇතැම් යුරෝපීය සහ ලතින් ඇමරිකානු රටවල ප්‍රදර්ශනය කෙරිණි
අලෙවිකරණය 

චිත්‍රපටයේ අලෙවිකරණය ඇරඹියේ එස්. එස්. රාජමෞලිගේ රූගත කිරීම්වලට වසර දෙකකට ‍පෙර, ෆේස්බුක් සහ යූටියුබ් ඔස්සේ ප්‍රේක්ෂක ව්‍යාපාරයක් සමගිනි
අර්කා මීඩියා වර්ක්ස් යූටියුබ් නාළිකාව ඔස්සේ කෙටි ප්‍රවර්ධන වීඩියෝ පට කිහිපයක් මුදාහැරුණු අතර, එමගින් මුහුරත් පෝස්ටර සහ චිත්‍රපටයේ ප්‍රධාන නළු නිළියන් සිය උපන්දින සමරන අයුරු නිරූපණය විය
චිත්‍රපටයේම ප්‍රවර්ධනයේ කොටසක් ලෙස බාහුබලි චරිතය විසින් භාවිතා කළ කිරුළ හයිදරාබාදයේ කොමික් කොන් හි දී ප්‍රදර්ශනය කෙරිණි
මෙහි තවත් අංගයක දී තෝරාගත් ජයග්‍රාහකයින්ට චිත්‍රපටයේ පසුතල නැරඹීමට අවස්ථාව ලබාදෙන ලදී
මීට අමතරව චිත්‍රපට කණ්ඩායම විසින් චිත්‍රපටය පිළිබඳ නවතම පුවත් ලබාදීමට WhatsApp පණිවිඩ සේවාවක් ද ක්‍රියාත්මක කරන ලදී
2015 ජූලි 22, ගිනස් ලෝක වාර්තා කමිටුව විසින් 2015 ජූනි 27 කෝචිහි බාහුබලි ශ්‍රව්‍ය නිකුතුවේ දී නිර්මිත පෝස්ටරය ලොව විශාලතම පෝස්ටරය යැයි අනුමත කරන ලදී
4,793.65 m²ක (51,598.21 ft²) වර්ගඵලයක් පුරා පැතිරි මෙම පෝස්ටරය මුදුන්පත් කරගත්තේ ග්ලෝබල් යුනයිටඩ් මීඩියා සමාගම විසිනි
(මෙම වාර්තාව MSG-2 The Messenger චිත්‍රපටයේ 5,969.61 m² වර්ගඵලයෙන් යුත් පෝස්ටරයත් සමග බිඳවැටිණි
) හඩ්හඩ් සුළිසුළඟ සඳහා පීඩාවට පත්වූවන්ට උපකාර කිරීම වෙනුවෙන් බාහුබලි කණ්ඩායම විසින් මේමු සෛතම් නම් විශේෂ අංගයක් සංවිධානය කරන ලදී
චිත්‍රපට මුදාහැරීමෙන් පසු, අලෙවිකරණය කණ්ඩායම විසින් බාහුබලි චිත්‍රපට චරිත හඳනාගැනීම උදෙසා අන්තර්ක්‍රියාකාරී ප්‍රශ්නාවලියක් ද සංවිධානය කරන ලදී
හයිදරාබාදයේ රාමෝජි චිත්‍රපට නගරය තුළ චිත්‍රපට කෞතුනාගාරයක් තැනීමට නිෂ්පාදකයින් විසින් සැලසුම් කොට ඇති අතර, මෙහි දී චිත්‍රපටයේ භාවිතා වූ ආයුධ, සන්නාහ සහ වස්ත්‍ර ප්‍රදර්ශනය කිරීමට නියමිත ය
මෙය ඉන්දියානු චිත්‍රපට ඉතිහාසයේ පෙර නොවූ විරූ සිදුවීමකි
මෙම කෞතුකාගාරය බාහුබලි 2
ද කන්ක්ලූෂන් චිත්‍රපටය මුදාහැරීඹට පෙර හෝ මුදාහැර මඳ කලකට පසුව සම්පූර්ණ කිරීමට යෝජිත ය
චිත්‍රපටයේ වෙබ්අඩවිය වෙළඳ භාණ්ඩ ප්‍රර්ධනය කරන අතර, මේ අතරට ඇඟලුම්, උපකරණ සහ චිත්‍රපටයේ විවිධ සිහිවටන ඇතුළත් ය
ඉන්දියානු සිනමාවට වසර 100ක් සපිරීම නිමිත්තෙන් සංජීව් භාස්කර් විසින් අධ්‍යක්ෂණය කළ BBC නාළිකාවේ වාර්තා වැඩසටහනක් වූ ඉන්දීය සිනමාවේ වසර 100ක් නම් වැඩසටහනට මෙම චිත්‍රපටය ද ඇතුළත් විය
බෙදා හරින්නා 
2014 ජූලි ආරම්භයේ චිත්‍රපටයේ පළමු කොටසේ කර්ණාටක සහ කේඩෙඩ් (රායලසීමා) ප්‍රදේශයේ බදාහැරීමේ අයිතීන් ප්‍රමුඛ බෙදා හරින්නකුට අලෙවි කෙරුණේ කට ය
මේ අතරට කඩාපා, කුර්නූල්, අනන්තපූර්, චිට්ටූර් සහ බෙල්ලරි කලාපවලින් හමුවූ ක මුදල ද ඇතුළත් ය
එම අවස්ථාවේම, චිත්‍රපටයේ නිසාම් ප්‍රදේශයේ සිනමාහල් බෙදාහැරීම් අයිතීන් දිල් රාජු විසින් මිලදී ගන්නා ලද්දේ ක මුදලකටයි
ඔහු මුදල තහවුරු නොකළ ද, දිල් රාජු සම්මුඛ සාකච්ඡාවක දී ඩෙකෑන් ක්‍රෝනිකල් පුවත්පතට පැවසූයේ ඔහු පළමු කොටසේ නිසාම් ප්‍රදේශයේ අයිතීන් මිලදී ගත් බවත්, එහි දෙවන කොටසේ අයිතීන් ද මිලදී ගැනීමට අපේක්ෂාවෙන් සිටින බවත් ය
බ්ලූස්කයි සිනෙමාස් විසින් එක්සත් ජනපදය සහ කැනඩාවේ බෙදාහැරීම් අයිතීන් තමන් සතු කරගන්නා ලදී
විචාරක පිළිගැනීම 
විචාරකයින් විසින් චිත්‍රපටයේ අධ්‍යක්ෂණය, තාක්ෂණික අගයයන් සහ රංගන ශිල්පීන්ගේ ප්‍රතිභාව අගය කොට ඇත
ද හොලිවුඩ් රිපෝටර් පාදක කරගත් ලීසා ට්සේරිං රචනා කොට ඇත්තේ, "මෙහි කථාව කිහිප වරක් අසා ඇත— ශ්‍රේෂ්ඨත්වය වෙනුවෙන් උපන් බිළිඳකු දුෂ්ට බලවේග වනසයි— නමුත් දක්ෂ දකුණු ඉන්දීය අධ්‍යක්ෂක එස්. එස්. රාජමෞලිගේ විශ්වසනීය දෑතින් බාහුබලි
ද බිගිනිං නව ජීවයක් ලබා ඇත
" ස්ක්‍රීන් ඩේලි වෙනුවෙන් ඇලන් හන්ටර් රචනාකොට තිබුණේ, "චිත්‍රපටයේ කථාව ගලායාමේ පුළුල් භාවය සහ මන්දිත-චලන ජවනිකා සඳහා අධ්‍යක්ෂකවරයා දක්වන අතිශය ප්‍රියභාවය මෙහි ඇති දුර්වලතා වුවත්, මෙය තවමත් ප්‍රබෝධකර, සුගම වීර කථාවකි
ද බිගිනිං තුළ කම්මැලි ජවනිකා ඇත්තේ කිහිපයකි
ජන මන පිනවන තෙලිඟු-භාෂා වීර කාව්‍යයක් වන මෙය ඉන්දියාව තුළ බොක්ස් ඔෆීස් වාර්තා බිඳහෙළයි
" ද ගාඩියන් සඟරාවේ මයික් මැකහිල් චිත්‍රපටයට තරු පහෙන් හතරක් ලබාදෙමින් චිත්‍රපටය අගය කොට ඇත
ද හෆිංටන් පෝස්ට්හි සුප්‍රතීක් චැටර්ජී ලියා ඇත්තේ, "කෙසේනමුත්, සැමදෙනාම පවසන පරිදි, බාහුබලි
ද බිගිනිං වැදගත් ජයග්‍රහණයකි
දෝෂ සහගත වුවත් මෙහි රාජමෞලි ඇද දමා ඇත්තේ ප්‍රාතිහාර්යයකි
එසේවුව ද, ඉන්දියාවේ අවදානමක් ගැනීමට අකමැති චිත්‍රපට නිර්මාණ පසුබිම තුළ, චිත්‍රපටය අවසන් වන්නේ හිංසාකාරී උච්චස්ථානයෙනි
(ඊළඟ වර්ෂයේ එන බාහුබලි 2
ද කන්ක්ලූෂන් සඳහා මග පාදමිනි) නමුත් ඔහුගේ තනි නිර්භීත දැක්ම වෙනුවෙන් අත්පොලසන් නැගිය යුතු ය
"

Firstpostහි දීපාංජන පාල් රචනා කොට ඇත්තේ, "මෙම සටන රාජමෞලිගේ බලවත් සංචාරයයි
එය විසිතුරු ය
මනා නර්තන රචනයක් සහිත අතර, ත්‍රාසජනක ජවනිකා කිහිපයක් ද ඇත
ප්‍රභාස් සහ දගුබාති යන දෙදෙනාම වෙනස් ‍ශෛලීන් දෙකකින් යුත් රණකාමීන් ලෙස හැසිරේ
සටනේ ප්‍රතිඵලයේ විස්මයක් නැත
නමුත් ප්‍රේක්ෂකයන් ඇඳබැඳ තබාගැනීමට ප්‍රමාණවත් තරමේ උපායයන් එය සතුව පවතියි
කෙසේනමුත්, දැවැන්තම විස්මය රඳා පවතින්නේ චිත්‍රපටයේ අවසන් ජවනිකාවේ ය
එමගින් ඊළඟ වර්ෂයේ ඒමට නියමිත චිත්‍රපටයේ දෙවන කොටසක් පිළිබඳ ඉඟියක් ලැබේ
මෙය 2016 වර්ෂය පිළිබඳ පැතුමක් තබාගැනීමට අවස්ථාව ලබා දෙයි
" ද ඉන්ඩියන් එක්ස්ප්‍රස්හි ශුභ්‍රා ගුප්තා චිත්‍රපටය අගය කොට ඇත්තේ
"මෙහි ආරම්භක රූපරාමුවල සිටම, 'බාහුබලි' නොයෙකුත් පූර්වනිමිති ග්‍රහණය කොටගෙන ඇත
ක්‍රියාදාම සහ ප්‍රේම වෘත්තාන්ත, ආදරය සහ ද්‍රෝහීභාවය, වීර්යය සහ දුර්වලබාවය මින් පෙන්වයි. සරලව පැවසුවහොත් 'බාහුබලි' ආකර්ෂණීයයි
" ද හින්දු පුවත්පත වෙනුවෙන් සිය විචාරයෙහි සංගීතා දේවි දණ්ඩූ රචනා කර ඇත්තේ, "චිත්‍රපටයේ පසු භාගයේ වැදගත් ස්ථානයක් හිමි කරගන්නා යුධ දර්ශන ඉන්දියානු සිනමාවේ අප මෙතෙක් දුටු හොඳම දර්ශන වේ
මෙම දර්ශන නෙත්තාකර්ෂණීය අතර එමගින් සිනෙමාරූපකයා (කේ. කේ. සෙන්තිල් කුමාර්) සහ දෘශ්‍ය ප්‍රයෝග කණ්ඩායමේ ඇති තාක්ෂණික දක්ෂභාවය පෙනේ
දියඇල්ල, ගුප්ත වනාන්තර සහ ගිරිකුළුවලට ඉහළින් වූ ජලතල මෙන්ම ප්‍රධාන නළු නිළි යුවළ ප්‍රේක්ෂකයා මවිතයට පත්කරයි
"

Rediffහි සුකන්‍යා වර්මා මෙයට තරු පහෙන් හතරක් ලබාදෙමින් පැවසූයේ, එය ‘දැවැන්ත, උපායශීලී තල්ලුවක්
' ලෙසයි
Koimoi පාදක කරගත් අර්චිතා කාශ්‍යප් ද එම ඇගයුමම ලබාදෙමින් පැවසූයේ, "මෙහි යුධ දර්ශන හෙවත් අසිපත් සටන් නැතහොත් දෘශ්‍ය ආකර්ෂණය නිමා මෙය නැරඹිය යුතුම වේ
එස්. එස්. රාජමෞලි සහ ඔහුගේ ප්‍රධාන මිනිසුන් වන ප්‍රභාස් සහ රානා හට ප්‍රණාමය පුදකළ යුත්තේ චිත්‍රපටය වෙනුවෙන් වසර ගණනාවක් සිය කාලය කැපකිරීම වෙනුවෙනි
සැබැවින්ම පරිකල්පනය සහ ඉන්දියානුභාවය අතින්, බාහුබලි නැවුම් ආරම්භයක් වනු ඇත
" ෆිල්ම්ෆෙයාර්හි රචිත් ගුප්තා චිත්‍රපටයට තරු හතරක් (තරු 5න්) ලබාදෙමින් සාරාංශ කොට දැක්වූයේ, "බාහුබලි සැබැවින්ම වීරකථා අත්දැකීමකි
මෙහි කථාව මෙතරම් තෙහෙට්ටු නොවූයේ නම් එය සර්වකාලීන සම්භාව්‍ය කෘතියක් ලෙසින් ඉතිහාස ග්‍රන්ථවලට එක්වනු ඇත
නමුත් ගැටලුව එය නොවේ
රාජමෞලිගේ අදහස්වලින් පෝෂණය වී තිබුණ ද, මෙහි කථාව ගලායාමේ දෝෂයක් පවතියි
මෙය ඉන්දියාවේ මල අධිකම චිත්‍රපටය වීමට නිසැකවම සුදුසු ය
මෙය වඩාත් නැරඹිය යුතු අත්දැකීමකි
" ඩෙකෑන් ක්‍රෝනිකල් පුවත්පතේ සුපර්ණා ෂර්මා චිත්‍රපටයේ දෙවන අර්ධය අගය කරමින් ලියා ඇත්තේ, "රජමෞලි විසින් විරාමයෙන් පසුව එහි අග කොටසට සියලු ශ්‍රී විභූතිය මුසු කොට ඇත
මේ නිසායි, චිත්‍රපටයට වීර කාව්‍යයක් ලෙස ගලායාමට හැකිව ඇත්තේ
" ඉන්ඩියා ටුඩේ පුවත්පතේ සුහානි සිං පැවසූයේ චිත්‍රපටය වින්දනීය අතර තාර්කික බවයි. එසේම ඇය තවදුරටත් පැවසූයේ, "එස්. එස්. රාජමෞලි සහ ඔහුගේ කණ්ඩායම විසින් රසවත් දඩබ්බර පෙරදිග වීර ක්‍රියාවක් නිර්මාණය කොට ඇත
බාහුබලි අන්තර්ජාතික මට්ටම හා සම කළ හැකි යැයි ඇතැමෙකුට සිතීමට පුළුවන
අවසානයේ මිනිත්තු 45ක් පමණම පවතින සටන මෙහි ඇති උච්චතම අවස්ථාවන්ගෙන් එකක් පමණක් නොව, ඉන්දීය සිනමාවේ කලාතුරකින් දක්නට ලැබෙන නෙත්කලු ක්‍රියාදාම ජවනිකාවකි